Dveri: Da li su za SNS sve žene iste | VRANJENEWS\nDveri: Da li su za SNS sve žene iste\n06.03.2019 18:58 » 19:06\nGradska organizacija Srpskog pokreta Dveri u Vranju pozvala je članice Unije žena SNS-a iz Vranja i Bujanovca "da pokažu istu dozu srčanosti i solidarnosti kao kada su junački stale u odbranu novinarke koju je na tviteru uvredio glumac Sergej Trifunović i da stanu u zaštitu Marije Lukić iz Brusa".\n- Marija Lukić preživela je mnogo veći pakao i maltretiranje od strane predsednika opštine Brus Milutina Jeličića nego što je jedna uvreda na tviteru.\nPozivamo gospođe Danijelu Milosavljević i Ljiljanu Antić iz Vranja, kao i Lidiju Janjić iz Bujanovca, da osude ponašanje Milutina Jeličića, i podsećamo ih na njihove reči da žele pristojnu Srbiju, a ne onu u kojoj žene vređaju i ponižavaju.\nDoduše, svaka od njih je naglasila da osuđuje vređanje žena koje podržavaju politiku Aleksandra Vučića, pa postavljamo pitanje, da li je za njih sasvim prihvatljivo ponižavanje i vređanje žena koje nisu članice SNS-a?\nIli možda smatraju da je strašnije uvrediti nekoga preko Tvitera, nego seksualno uznemiravati, napastvovati i ucenjivati ženu preteći joj ugrožavanjem životne egzistencije nje i njene porodice?\nPotpuno smo svesni da vi ne biste stali u odbranu ni uvređene novinarke, da za to nije stigla direktiva iz vrha stranke, tako da nas vaše ćutanje nimalo ne iznenađuje.\nAli ovo je jedan od par trenutaka u životu kada se čoveku (ili ženi) ukaže prilika da pokaže da ima kičmu, srce, savest, moral i dostojanstvo.\nPobedite svoj strah od velikog vođe i istupite javno u zaštitu prave žrtve nasilja nad ženama, ili ostanite stranačke poslušnice i živite sa tim na savesti.\nŽelimo vam svima srećan 8. mart, uz najiskreniju želju da ni vi, ni jednoga dana vaše ćerke, nećete doživeti da vam sudbinu kroji neki Jutka - piše u saopštenju Dveri.\nUnija žena SNS osudila pretnje novinarki Telegrafa (VIDEO)


Zastava sa likom Ratka Mladića na ulicama Banjaluke\nNa ulicama Banje Luke danas je primjetno jako policijsko osiguranje, u centru grada ne rade ugostiteljski objekti, zabranjeno je točenje alkohola, a dio ulica je blokiran za saobraćaj, zbog manifestacija kojima se obilježava Dan RS-a koji je Ustavni sud Bosne i Hercegovine proglasio neustavnim.\nReporter N1 zabilježio je različite rekvizite na ulicama grada na Vrbasu među kojima je i zastava sa likom bivšeg komandanta Vojske Republike Srpske (VRS) Ratka Mladića kojeg je Haški tribunal 22. novembra osudio na doživotni zatvor, proglasivši ga krivim za genocid u Srebrenici, progon Muslimana i Hrvata širom BiH, terorisanje stanovništva Sarajeva dugotrajnim granatiranjem i snajperisanjem i uzimanje vojnika UNPROFOR-a za taoce.\nObilježavanje neustavnog Dan RS-a, počinje nastupom banjalučkih osnovaca na glavnom banjalučkom trgu, nakon čega će entitetski predsjednik Milorad Dodik uručiti odlikovanje bivšem srbijanskom predsjedniku Tomislavu Nikoliću.\nU popodnevnim satima najavljen je defile pripadnika policije, vatrogasaca, lovaca i drugih službi te akademija i prijem.\nVladu Srbije na obilježavanju neustavnog Dana RS-a u Banjoj Luci, kako je najavljeno, predstavljat će potpredsjednik Vlade i ministar unutarnjih poslova Nebojša Stefanović, kao i ministar odbrane Aleksandar Vulin, a prisutan će biti i generalni sekretar predsjednika Srbije Nikola Selaković.\nPredsjednik Srbije Aleksandar Vučić danas neće biti u Banjoj Luci zbog, kako je rečeno u njegovom uredu, ranije preuzetih obaveza.\nNajavljeno je i prisustvo predsjednika Južne Osetije Anatolija Bilibova, koji će sutra s ministrom za ekonomske odnose i regionalnu saradnju RS-a Zlatanom Klokićem potpisati memorandum o saradnji RS-a i Južne Osetije.\nBošnjački zvaničnici u RS-u su, 5. januara, podnijeli apelaciju Ustavnom sudu BiH za ocjenu ustavnosti Zakona o “Danu RS-a”, jer ga smatraju neprihvatljivim.


U Srbiji 26,8 odsto dece rođeno vanbračno - Bebac.com\n17.07.2020. / Izvor: Danas.rs\nPoslednjih godina sve češće dolazi do novih obrazaca stvaranja porodice, u poređenju s tradicionalnim shvatanjem\nTokom 2018. godine procenat dece koja su rođena izvan braka u Srbiji iznosio je 26,8 odsto, što je značajno više u odnosu na 2000. godinu, kada je taj procenat iznosio 20,7 odsto, pokazuju podaci Evropskog zavoda za statistiku (EUROSTAT), prenosi list Danas.\nPrema navedenim podacima, u Evropskoj uniji procenat vanbračno rođene dece u 2018. godini iznosi 42 odsto, što je za 17 procenata više nego 2000. godine.\nNaspram tradicionalnog modela porodice, gde se deca rađaju u braku, poslednjih godina sve češće dolazi do novih obrazaca stvaranja porodice, tako da se deca rađaju u vezama, vanbračnim zajednicama i jednoroditeljskim porodicama.\nU čak osam država članica Evropske unije više dece je rođeno izvan nego u braku. U Bugarskoj, Sloveniji, Portugaliji, Švedskoj, Danskoj, Estoniji i Holandiji procenat vanbračno rođene dece je veći od 50 odsto slučajeva, dok je najveći procenat zabeležen u Francuskoj i iznosi 60 odsto.\nNa suprotnom kraju spektra nalaze se Grčka, Hrvatska, Litvanija i Češka u kojima i dalje preovladava tradicionalno shvatanje porodice, te procenat dece rođene u braku iznosi više od 70 odsto.\nDiskriminacija vanbračne zajednice?\nZivim u vanbracnoj zajednici,imamo devojcicu od cetiri godine i za koji dan jos jednu seku. Nemam potrebu da menjam svoj "status" u skorije vreme. Ljubav i postovanje su uzajamni,i sve veci svakim danom. Smeta mi samo sto za drzavne institucije nismo u btaku kada treba da se obavi prijava deteta... Čitaj dalje


SVM: DS POMAŽE MAĐARSKOM POKRETU U PRIKUPLJANJU POTPISA - Magločistač\nPočetna Aktuelno SVM: DS POMAŽE MAĐARSKOM POKRETU U PRIKUPLJANJU POTPISA\nSVM: DS POMAŽE MAĐARSKOM POKRETU U PRIKUPLJANJU POTPISA\nPostavio/la: MagločistačObjavljeno: 03.04.2016 Kategorija: AktuelnoNema komentara\nPozivajući se na to da je reč o nezvaničnim informacijama, RTV Pannon je objavio vest da civilna organizacija Mađarski pokret (MP) prikuplja potpise za republičku izbornu listu uz podršku drugih srpskih partija. Pannon je naveo da „navodno Demokratska stranka (DS) koju predvodi Bojan Pajtić u više gradova potpomaže prikupljanje potpisa za MP, kako bi ovo udruženje građana zajedno sa DZVM predalo izbornu listu na republičkom nivou“. Iz Demokratske stranke su odbacili ovakve tvrdnje kao neistinite.\nRTV Pannon je preneo da je poverenik predsedništva SVM Karolj Pal rekao da po njegovom mišljenju Mađarski pokret svojim snagama ne bi mogao da samostalno prikupi više hiljada potpisa potrebnih za republičku izbornu listu i dodao da Mađarski pokret pokušava da uz pomoć Demokratske stranke kao i drugih političkih stranaka prikupi potrebnu podršku. On smatra da Pokret Mađara zato pribegava ovakvim sredstvima jer u naseljima u kojima žive Mađari i gde prikupljaju potpise, njihovu listu sigurno ne podržava više hiljada ljudi.\n„Kako vidimo i pratimo, ono što su oni ostvarili u proteklom periodu, jako je teško zamisliti da će vojvođanski Mađari sa više hiljada potpisa podržati izbornu listu Mađarskog pokreta na republičkom nivou, sa više od 10.000 potpisa. Za to je nužna pomoć drugih stranaka. Nedvosmisleno je da to čine uz pomoć podrške Demokratske stranke, kao i uz pomoć drugih stranaka“, kazao je Pal.\nPrema njegovim rečima, dosadašnje iskustvo pokazuje da se jako mnogo interesa nadovezuje za to da SVM, kao najlegitimnija i najsnažnija stranka vojvođanskih Mađara, ima što više poteškoća, bilo o kojim izborima da se radi i da je osnovni cilj aktivnosti MP da oslabe zastupanje vojvođanskih Mađara na svim nivoima na kojima izlaze na izbore.\nPortparolka Demokratske stranke Aleksandra Jerkov izjavila je da nisu istinite tvrdnje po kojima demokrate pomažu Pokretu Mađara u prikupljanju potpisa i dodala da oni pregovaraju sa svim demokratski opredeljenim snagama, pa se tako ne ograđuju ni od saradnje sa Mađarskim pokretom.\n„Demokratska stranka sarađuje sa svim strankama demokratske orijentacije i naravno da ćemo sarađivati i sa Mađarskim pokretom. Gospodin Korhec je bio na onom sastanku koji je organizovan u Demokratskoj stranci, na kojem su bili predstavnici 27 ili 28 stranaka i pokreta. Sarađivaćemo sa svim strankama koje su demokratski orijentisane”, rekla je Jerkov.\nPredstavnici Mađarskog pokreta nisu želeli da komentarišu ove navode zato što je još uvek u toku proces prikupljanja potpisa. Nezvanično su rekli da nije istina da im DS pomaže u prikupljanju potpisa, stoji u izveštaju RTV Pannon.


srbijasport.net - Vesti - Prva liga Srbije - Fudbaleri Radničkog 1923 započinju seriju kontrolnih utakmica\nPonedeljak, 22.10.2018 17:13\n20.07.2018 kgsport.info 689\nKragujevački prvoligaš, Radnički 1923, odigraće u subotu, 21. jula, na glavnom terenu stadiona „Čika Dača“ prvu kontrolnu utakmicu u sklopu priprema za nastupajuću sezonu. Rival će biti Jedinstvo iz Paraćina, a početak susreta zakazan je za 17 časova i 30 minuta.\nPod vođstvom novog trenera Darka Tešovića, „crveni“ su startovali sa pripremama 9. jula, a sada je došlo vreme da kroz odigravanje prijateljskih utakmica polako hvataju takmičarski ritam za novu sezonu koja startuje 11. avgusta.\nPlanirano je ukupno pet provera, prva već u subotu protiv srpskoligaša Jedinstva iz Paraćina. Biće to veoma značajan test za Kragujevčane, a pre svega za trenera Tešovića kako bi uvideo da li su igrači uspeli da savladaju „gradivo“ sa početka pripremnog perioda.\nTakođe, susret sa Paraćincima poslužiće i kao svojevrsni „filter“, koji strategu Radničkog 1923 treba da pruži uvid u to na koje igrače može da računa u nastupajućoj sezoni.


Ovaj 32-godišnji fudbaler, doskorašnji kapiten nemačke reprezentacije, u Ameriku je krenuo iz Majorke, a njegov dolazak u Čikago očekuje se oko 18.30 po lokalnom vremenu.\nZa sredu je u klubu čiji je trener Veljko Paunović zakazano predstavljanje novog pojačanja, a "Švajni" bi za ekipu Fajera trebalo da debituje u subotu protiv Montreal Impakta. Formu je ovih dana održavao na terenima FK Majorka, kome je putem društvenih mreža uputio posebnu zahvalnost.\nSuprug Ane Ivanović se na odlazak u MLS ligu odlučio nakon što je kod Žozea Murinja ove sezone odigrao samo četiri meča.\nPodsetimo, Bastijan Švajnštajger je 13 godina igrao za prvi tim minhenskog Bajerna, osvojio je za to vreme, pored ostalog, osam titula prvaka Nemačke, sedam Kupova, jednu Ligu šampiona i jedno klupsko prvenstvo sveta, a onda se 2015. preselio u Mančester. U prvoj sezoni je odigrao 18 prvenstvenih mečeva, ove samo dva u FA Kupu, te po jedan u Liga kupu i na evro-sceni, pa je jedva čekao da ode negde gde će ga više ceniti. U dresu "pancera" je tokom 121 nastupa bio 24 puta strelac, a pritom je kao kapiten Nemačke i standarni član veznog reda reprezentacije osvojio Svetsko prvenstvo 2014.


Vučić: Ako EU ne reaguje na izjavu Tačija o ZSO, znamo šta nam je činiti | Ekspres.net\nVučić: Ako EU ne reaguje na izjavu Tačija o ZSO, znamo šta nam je činiti\nPredsednik Aleksandar Vučić izjavio je da je “šokiran” što Evropska unija nije reagovala na izjavu kosovskog predsednika Hašima Tačija da je protiv formiranja Zajednice srpskih opština, ali se nada da će se to desiti danas ili sutra, a “ako ne, znamo šta nam je činiti”.\n“Briselski sporazum nije potpisao Sveti Petar već Ketrin Ešton, neka EU kaže da ne može da garantuje sprovođenje sporazuma, da takvi sporazumi nemaju pravu snagu”, rekao je Vučić, nakon obilaska povređenog ruskog službenika UNMIK Mihaila Krašnoščenka, na VMA.\nPovezane vesti – Vulin: Tačijeva izjava je ubistvo dijaloga\nPrema njegovim rečima, ako takvi sporazumi ne važe, “ne zna šta misle sa kim će se razgovarati”.\nVučić je rekao da je Tačijeva izjava odraz njegovog “bezorazluka”, ali mu je važnije što ćute “kao zaliveni” Nemačka, Engleska, Francuska i najviše Brisel.\n“Priština ima samo jednu crkvu u kojoj se moli, to je Amerika”, rekao Vučić, koji je naveo da je akcija ROSU imala za cilj da “utera strah” u kosti Srbima.\nTags Aleksandar VučićBriselski sporazumHašim TačiZSO\nVučić: Ako Priština ukine takse, Srbija spremna za dijalog Kosnet: SAD su duboko uključene u proces briselskog dijaloga Tači: Vučić dobro zna da ne može vojskom na Kosovo Vučić: “Ljudi iz šume” nisu ceo albanski narod, samo Tači, Ramuš i Veselji


Plata vojnika na dobrovoljnom služenju povećava se sa 21.000 na 34.700 dinara – DnevniZurnal\nPlata vojnika na dobrovoljnom služenju povećava se sa 21.000 na 34.700 dinara\nby admin 10/11/2021, 15:42 1.1k Views\nMinistar odbrane Nebojša Stefanović izjavio je danas da će prosečna plata vojnika na dobrovoljnom služenju vojnog roka biti povećana sa trenutnih 21.000 dinara na oko 34.700, što je, kako je ocenio, “pristojno primanje i značajan stimulans”.\n„Na dobrovoljnom služenju vojnog roka prosek plate do sada je bio 20.968 dinara za vojnika, 22.000 za razvodnika i 23.000 za desetara. Polaznici Škole rezervnih oficira su imali oko 15.881 dinar prosečno. Nova mesečna plata biće 34.766 dinara za vojnika, 36.504 dinara za razvodnika, 38.000 za desetara i 38.000 za polaznika škole rezervnih oficira, što je veoma značajno povećanje“, naveo je Stefanović, a prenelo Ministarstvo odbrane.\n„Očekujemo više od 1.400 sa decembarskim uputom, što će zaista biti jedan od najboljih rezultata u poslednjih par godina. Ne kažem da je to nešto čime smo u potpunosti zadovoljni, ali postoji uzlazni trend i hoćemo da motivišemo mlade ljude da dođu u svoju vojsku“, naveo je Stefanović.\nMinistar je rekao da su u tom cilju pojednostavljene procedure za dobrovoljno služenje vojnog roka pa se zainteresovani ubuduće mogu prijaviti u 1.500 ekspozitura „Pošte Srbije“ i posredstvom e-Uprave dok je do sada to bilo moguće samo u nadležnim centrima Ministarstva odbrane.


Početna / Vesti / U Lučanima se gradi nasip za zaštitu od plavljenja\n12 Jun 2017, 12:12\nU Lučanima se gradi nasip za zaštitu od plavljenja\nPredsednik Republike Srbije Aleksandar Vučić, direktor Kancelarije za upravljanje javnim ulaganjima Marko Blagojević i direktor JVP „Srbijavode“ Goran Puzović u Lučanima su obišli hitne radove na sanaciji zaštitnih vodnih objekata, odnosno zaštitu naselja i industrijske zone od velikih voda reke Bjelice i njenih pritoka.\nOdbrambena linija duž reke Bjelice dužine je 2.600 metara, a na potoku Spilo 580 metara. Samo regulisanje "ukroćivanje" reke Bjelice, Lučanske reke i potoka Spilo koštaće 325 miliona dinara, odnosno 2,7 miliona evra, naveo je Vučić.\nOn je konstatovao da je to veliki novac, ali da je uložen kako bi Lučanci mogli mirno da žive, da bi se osigurala bezbednost i fabrika "Milan Blagojević", i ostalih na toj teritoriji, kao i svih kuća u selu Dljinu.\nDirektor "Srbijavoda" Goran Puzović precizirao je da zaštitni sistem čini nasip dužine 1.815 metara, betonski zid u zoni namenske industrije dužine 770 metara, crpna stanica na Lučanskom potoku, kapaciteta osam kubnih metara u sekundi.\nImamo na potoku Spilo koji prolazi kroz industrijsku zonu hidrotehnički tunel dužine 110 metara i još nasipe oko 170 metara, rekao je Puzović i dodao da su to osnovni delovi sistema. Radove na izgradnji novog nasipa koji će štititi Lučane i namensku industriju finansira Kancelarija za upravljanje javnim ulaganjima.


Prolećno odnošenje kabastog smeća » Inđijski Nezavisni Mediji\nNaslovna Servisne vesti Prolećno odnošenje kabastog smeća\nJKP “Komunalac” iz inđije početkom narednog meseca otpočinje odnošenje kabastog smeća iz Inđije i njenih naseljenih mesta. Meštani Novih Karlovaca, Ljukova i Jarkovaca stari i neupotrebljiv nameštaj i belu tehniku mogu odložiti pored puta radi odvoženja 3. aprila.\nMaradik, Gladnoš, Čortanovci i Beška na programu odnošenjenja kabastog smeća su 10. aprila dok su Krčedin, Sl. Vinogradi, Novi i Stari Slankamen prema programu odvoženja kabastog smeća 17. aprila.\n24. aprila na programu je Inđija.\nPrethodni tekstSporazum o izgradnji gasovoda\nSledeći tekstLetnje računanje vremena


Muška odeća online prodaja - Jasmil Online Shop\nExtreme Intimo muška odeća je pravljena od kvalitetnog pamuka koji prija koži i pruža maksimalnu udobnost. Muški modeli iz naše ponude su vrlo praktični i komforni, te su pogodni za nošenje u raznim prilikama koje dopuštaju ležernije modele. Osim prirodnih materijala koji garantuju kvalitet muške odeće, boje i dizajn je čine vrlo modernom i pogodnom za leto i visoke temperature.\nOdeća za muškarce je najbolja kada pruža i udobnost i dobar izgled, a naša linija muške odeće zadovoljava sve navedene kriterijume. Pamučni materijal u kombinaciji sa modernim dizajnom čini našu garderobu vrlo praktičnom za svakodnevno nošenje, u skladu sa vašim stilom i raspoloženjem.\nKvalitetna muška odeća i atraktivan izgled\nExtreme Intimo odeća za muškarce spaja kvalitet i atraktivan izgled proizvoda, što garantujemo prirodnim materijalima, prijatnom teksturom i dopadljivim dezenima. Pamuk prija i najosetljivijoj koži, što čini naše modele odeće pogodnim za nošenje i tokom vrelih letnjih dana, kada je će održavati optimalnu temperaturu vašeg tela.


Bakljama na šerpe: Odgovor opoziciji, podrška vlasti ili krivično delo | Insajder\nJučerašnja akcija organizovana u znak podrške vladajućem bloku, a protiv dela opozicije, kada je sa krovova zgrada organizovana bakljada ima obeležja krivičnog dela izazivanje opšte opasnosti, kaže za Insajder profesorka prava Vesna Rakić Vodinelić. Zato će, kako dodaje, zajedno sa još jednim kolegom, protiv NN lica i poslanika Srpske napredne stranke Vladimira Đukanovića koji je na ovakvu akciju prvo pozvao, pa sudeći po snimcima i učestvovao, podneti krivičnu prijavu.\n“Član Krivičnog zakonika 278. propisuje da će se kaznom zatvora od šest meseci do pet godina i novčanom kaznom kazniti onaj ko požarom, poplavom, eksplozijom… ili kakvom drugom opšteopasnom radnjom ili opšteopasnim sredstvom izazove opasnost za život ili telo ljudi ili za imovinu većeg obima. Ovo praktično znači da nije potrebno da opasnost nastane već da se samo izazove. Oni su upotrebili da tako kažem huligansko navijačku opremu, odnosno - baklje i to je opasno sredstvo, tim pre što je upravo ono zabranjeno da se unosi na stadione drugim zakonom o sprečavanju nasilja na sportskim priredbama“, kaže profesorka Vesna Rakić Vodinelić.\nNjih je na to, sudeći po izjavama, kako dodaje profesorka, podstakao poslanik Srpske napredne stranke Vladimir Đukanović, a postoji i snimak da je i sam držao baklju.\n„Zato ćemo kolega i ja napisati krivičnu prijavu protiv Đukanovića i NN lica pa ćemo videti kako će se po toj prijavi postupati. Naravno, krivičnu prijavu može da podnese svako, ali naše je da to prijavimo pa da vidimo. Dolaze sada glasovi da su im sinoć u organizaciji akcije pomogli i upravnici zgrada tako da ima smernica odakle da počnu oni koji budu želeli da istraže ovo“, dodaje Rakić Vodinelić.\nOna podseća i na sinoćni događaj u Nišu kada su, kako prenose Južne vesti, prilikom bakljade sa terase stana jednog od funkcionera Srpske napredne stranke na Somborskom bulevaru u Nišu umalo došlo do požara nakon što su bačene baklje pale na tendu radnje koja se nalazi u prizemlju zgrade.\nKomentarišući činjenicu da je ova akcija usledila kao odgovor na proteste građana lupanjem u šerpe koji se nekoliko dana održavaju nakon aplauza podrške lekarima, Rakić Vodinelić kaže:\n„Ako vi lupate u šerpe, a uzvrate vam vatrom, onda je jasno da reakcija nije adekvatna“.\nGrađani prvog i građani drugog reda\nPrema video snimcima koje su Insajderu poslali građani, sinoć su, kako tvrde, snimljene i grupe građana u vreme policijskog časa koje se slobodno kreću. Slični snimci pojavljuju se od sinoć i na društvenim mrežama. Kako kaže profesorka Rakić Vodinelić, to je domen prekršajne, a ne krivične odgovornosti.\nNa jednom snimku koji su građani poslali Insajderu, a za koji se navodi da je snimljen u toku policijskog časa, u jednom trenutku sinoć se na Banjici pojavila i policija, koja je sa grupom ljudi kratko razgovorala i potom se udaljila.\nIako na osnovu snimaka ne može da se utvrdi tačno vreme, činjenica je da se na njima vidi okupljanje većeg broja ljudi što je zabranjeno merama Vlade u borbi protiv epidemije. Na snimku se ne može ni čuti o čemu su razgovarali kao i da li je policija proveravala da li ova grupa ljudi ima neophodne dozvole za kretanje.\nKomentarišući ovaj slučaj, profesorka Vesna Rakić Vodinelić kaže da je to sve podseća na slučaj Hercegovačke ulice kada je policija odbila da izađe na pozive građana.\n„Poruka koja je poslata je da država prosto neće ništa da radi, ali i to da postoje građani prvog i drugog reda. Prvog reda su pristalice Srpske napredne stranke i njihova da tako kažem huliganska falanga, odnosno njihovo borbeno krilo i svi ostali koji spadaju u građane drugog reda“, ocenjuje profesorka Rakić Vodinelić.\nUprkos brojnim snimcima na kojima se vidi da je na krovovima zgrada korišćena velika količina pirotehničkih sredstava, kao i fotografijama na kojima se vide i lica ljudi za koje se može sumnjati da su učestvovali u ovoj akciji, MUP se još nije oglasio. Novinari Insajdera uputili su, između ostalog, sledeća pitanja MUP-u:\nDa li je policija identifikovala lica za koja se tvrdi da su u toku policijskog časa bili van svojih kuća kao i lica koja su na krovovima zgrada u delovima Beograda koristili pirotehnička sredstva? Da li su protiv njih podnete prijave kao i šta je konkretno policijska patrola na Banjici preduzela kada je srela grupu mladića?\nUz pitanja, novinari Insajdera MUP-u su prosledili i fotografije grupa građana za koje se sumnja da su se sinoć u toku policijskog časa kretali i koristili pirotehnička sredstva.\nZa komentar i odgovor na pitanje da li je bakljada adekvatan odgovor na lupanje u šerpe i pištaljke kontaktirali smo i poslanika Srpske napredne stranke Vladimira Đukanovića, ali on na pozive i poruke nije odgovarao.\nOdgovore smo potražili i od Udruženja za zaštitu mladih koje se predstavilo kao organizator ove akcije. Pitali smo koliko njihovih članova je imalo potvrde MUP-a za kretanje tokom policijskog časa kao i na koji način je organizovana i plaćena ovakva akcija širom Srbije. Na pitanja Insajdera koja smo poslali zvaničnoj fejsbuk stranici ovog Udruženja još nisu stigli odgovor.


iAnatomija: Android najpoželjniji u SAD\nAndroid najpoželjniji u SAD\nInteresantno istraživanje koje je sprovela analitička kuća Nielsen govori da je Android "za dlaku" pretekao iOS kao najpoželjnija smartphone platforma u SAD. Nije da ne znamo da je Android već najpopularniji i najrasprostranjeniji, ali sada imamo novi, nešto drugačiji "dokaz".\nNaime, 31 odsto korisnika koji nameravaju da kupe novi smartfon izjavilo je da će to biti neki Android model, dok se za iPhone izjasnilo tačno 30 odsto ispitanika. Prema podacima ove kuće, Android je prvi i broju novoaktiviranih uređaja u proteklih šest meseci.\nProcenjuje se da Googleova platforma trenutno "okupira" 37 odsto tržišta u SAD, dok je Apple drugi sa 27 odsto tržišnog udela. Slede BlackBerry sa 22 odsto, te Microsoft sa 10 odsto udela, u šta ulaze i Windows Mobile i Windows Phone 7 telefoni.


Zeman ponovo o Krimu: Ujedinjenje sa Rusijom — gotova stvar - Sputnjik Srbija\n22:28 27 Februar 2020\nZeman ponovo o Krimu: Ujedinjenje sa Rusijom — gotova stvar\n18:05 18.10.2017 Preuzmite kraći link\nPredsednik Češke Miloš Zeman ponovo je izjavio da je pristupanje Krima Rusiji gotova stvar.\nZeman savetuje: Bolje tražite pare od Rusije ili može biti rata\n„Ponekad me kritikuju zato što ’legitimizujem aneksiju‘ Krima. Mogu da konstatujem da sam u svojim javnim nastupima uvek nazivao tu aneksiju protivzakonitom. U Parlamentarnoj skupštini Saveta Evrope sam rekao samo ono što niko od državnika nije rekao, iako je istina — da je ujedinjenje Krima (sa Rusijom) ’fait accompli‘, tj. gotova stvar“, istakao je Zeman.\nOn je naglasio da taj čin „uopšte ne znači priznanje legitimnosti aneksije“.\nZeman se u sredu sastao sa predstavnicima regiona Plzenjskog kraja i novinarima. Pozdravljajući šefa države, šef regiona Jozef Bernard izjavio je da predstavnici regionalnih vlasti visoko cene spoljnopolitičku aktivnost predsednika, ali i da se mnogi ne slažu sa njegovim izjavama o Krimu u PS SE.\nKremlj: Nema govora o kompenzaciji za Krim\nProšle nedelje Zeman je na sednici PS SE izjavio da će pokušaji da se Krim vrati Ukrajini dovesti do rata. On je naglasio da je pridruživanje Krima Rusiji gotova stvar. Prema njegovom mišljenju, u slučaju dijaloga Kijeva i Moskve „može se razmišljati o kompenzaciji za Krim“ u novcu ili snabdevanju naftom ili gasom.\nKomentarišući Zemanove reči, Kremlj je saopštio da ne može biti reči ni o kakvom „otkupu“ Krima od Ukrajine.\nKrimske vlasti: Pitanje statusa Krima zatvoreno\nZeman odbio da se izvini Ukrajini zbog izjave o Krimu\naneksija, Miloš Zeman, Češka, Krim, Rusija\n22:25 Ruski „put do pakla": Američka naučnica preplašena najdubljom bušotinom na svetu\n22:18 Ukidanje taksi - američki pritisak na Prištinu ili prebacivanje lopte u dvorište Srbije\n21:56 Nove turske žrtve u Siriji: Poginulo devet vojnika\n21:55 Kineski mobilni gigant gradi prvu fabriku na Starom kontinentu: Snabdevaćemo celu Evropu\n21:49 Litije širom Crne Gore, vernike u Podgorici predvodio ukrajinski mitopolit /video, foto/


Pastor: DS najodgovornija za mogući fijasko Statuta | Autonomija\nPastor: DS najodgovornija za mogući fijasko Statuta\nLider Saveza vojvođanskih Mađara (SVM) Ištvan Pastor ocenio je danas da je Statut Vojvodine na putu da doživi R…\nLider Saveza vojvođanskih Mađara (SVM) Ištvan Pastor ocenio je danas da je Statut Vojvodine na putu da doživi „fijasko“ i optužio Demokratsku stranku (DS) da je najodgovornija za to.\nPastor je na konferenciji za novinare rekao da je sada potpuno jasno da unutar DS-a postoji „rascep“ po pitanju Statuta Vojvodine i da je to razlog zašto se taj akt još nije našao pred poslanicima republičkog parlamenta, koji treba da ga potvrde i tako omoguće njegovu primenu.\nPastor je ocenio da unutar DS-a postoji struja koja se zalaže za to da statut bude potvrđen, jer je to u skladu sa predizbornim obećanjima stranke o autonomnosti Vojvodine i potrebi regionalizacije i decentralizacije Srbije.\nPrema njegovim rečima, unutar DS-a, međutim, postoji i struja koja se zalaže za to da se udovolji onim glasovima koji poslednjih sedmica „satanizuju sve što je vojvođansko“.\n„Satanizacija svega što je vojvođansko podseća nas na govor iz devedesetih godina prošlog veka“, kazao je Pastor i poručio Demokratskoj stranci da konačno reši taj unutrašnji rascep.\nOn se usprotivio ideji da statut bude vraćen Skupštini Vojvodine „na doradu“ i ocenio da bi, ukoliko se prihvati to rešenje, to bila jasna poruka da se pokrajinski parlament tretira kao „malouman i maloletan“.\nLider SVM je ocenio da će doći do destabilizacije političkih prilika u Srbiji, ukoliko Statut Vojvodine ne bude potvrđen i dodao da takav scenario odgovara onima koji se zalažu za prevremene parlamentarne izbore, a čemu se SVM protivi.\nIštvan Pastor je rekao da je tokom prošlonedeljnih razgovora u Briselu od evropskih sagovornika čuo da Srbija ne može da računa na evropske integracije, ukoliko ne poštuje sopstvene zakone i ustav.\nPrema njegovim rečima, jedan od nužnih uslova za evropske integracije Srbije jeste upravo sprovođenje procesa decentralizacije i regionalizacije.\nPastor je podsetio da je Skupština Srbije već prekršila ustavni rok za potvrđivanje Statuta Vojvodine, jer je on istekao 31. decembra 2008. godine i ocenio da će se nastaviti sa „odugovlačenjem“ priče o stavljanju statuta na dnevni red republičkog parlamenta.


VUČIĆ GLUMI MANGUPA A SVI ZNAMO KAKAV JE: Sit sam moljakanja! Ko hoće – hoće, ne pada mi na pamet da moljakam! - Naša Borba\nVUČIĆ GLUMI MANGUPA A SVI ZNAMO KAKAV JE: Sit sam moljakanja! Ko hoće – hoće, ne pada mi na pamet da moljakam!\n„Sit sam moljakanja i da moramo da govorimo nekima drugima da treba da se pridruže. Mi imamo Otvoreni Balkan između Severne Makedonije, Albanije i Srbije, ko hoće – hoće, ko neće, da molim ne pada mi na pamet“, rekao je predsednik Srbije Aleksandar Vučić gostujući u Dnevniku RTS na temu sutrašnjeg samita Otvorenog Balkana u Ohridu kome će i Vučić prisustvovati.\nVučić je u Dnevniku gostovao kako bi govorio o porukama ruskog ambasadora u Beogradu Aleksandra Bocan-Harčenka sa kojim se Vučić sastao danas povodom otkazivanja posete Sergeja Lavrova Srbiji.\nI sam Lavrov danas je, na konferenciji za medije povodom otkazivanja posete Beogradu, poslao neobične poruke u vezi sa podrškom Rusije ideji Otvorenog Balkana, dok je istakao da Brisel pokušava da napravi „zatvoreni Balkan“.\nVučić se tokom svog sumiranja utisaka o otkazivanju posete Lavrova kratko osvrnuo i na ovu njegovu poruku, ali je naglasio da je Otvoreni Balkan projekat koji od početka ima snažnu podršku Sjedinjenih država.\n– Zadovoljan sam što sam čuo reči gospodina Lavrova po tom pitanju ali sam zadovoljan što će se Eskobar obratiti nama sutra i što SAD od početka podržavaju Otvoreni Balkan, za razliku od Evrope“, rekao je Vučić i rekao da jednog dana, „kada bude mogao slobodno da priča“, odnosno kada bude bio u penziji, imaće što-šta da kaže na tu temu.\nVučić je upitan i da li Otvoreni Balkan postaje primaljiviji i drugim državama, posebno imajući na umu da će na Samitu prvi put gostovati i premijer Crne Gore Dritan Abazović i Zoran Tegeltija, predsedavajući Saveta ministara BiH.\nOn je naglasio da su Tegeltija i Abazović samo posmatrači, i da „ne zna da li to postaje primaljivije“ drugima.\nPrethodni tekstGRBOVIĆ BI DA SRBIJA BUDE NEOLIBERALNA PRĆIJA: Zapad je jedini sagovornik za stanje demokratije u Srbiji, Rusija i Kina tu ne pomažu\nSledeći tekstMOMIROVIĆ SE UVLAČI VUČIĆU: Otvoreni Balkan najbolji projekat Jugoistočne Evrope u poslednjih 30 godina


Obaveštenje za javnost o dobrovoljnom služenju vojnog roka s oružjem i kursu za rezervne oficire VS u martovskom uputnom roku 2021. godine | Zrenjanin\nObaveštenje za javnost o dobrovoljnom služenju vojnog roka s oružjem i kursu za rezervne oficire VS u martovskom uputnom roku 2021. godine\n18. decembar 2020. 08:20:59\nCentar Ministarstva odbrane Zrenjanin obaveštava zainteresovana lica muškog i ženskog pola da je u toku javni konkurs za prijavu kandidata za dobrovoljno služenje vojnog roka s oružjem i kurs za rezervne oficire Vojske Srbije, za potrebe martovskog uputnog roka 2021. godine.\nPravo prijavljivanja imaju državljani Republike Srbije starosti od 19 do 30 godina koji ispunjavaju uslove konkursa. Više informacija mogu dobiti na internet stranici Ministarstva odbrane www.mod.gov.rs ili u Centru Ministarstva odbrane Zrenjanin u Zrenjaninu, Gundulićeva bb, gde mogu podneti i prijavu.\nZakon o vojnoj, radnoj i materijalnoj obavezi propisuje da služenje vojnog roka traje šest meseci.\nSluženje vojnog roka s oružjem je jedan od preduslova za zasnivanje radnog odnosa u jedinicama Vojske Srbije u statusu profesionalnog vojnika.


Partizan i Crvena Zvezda žestoko kažnjeni zbog veličanja Mladića\nBeogradski klubovi kažnjeni su zbog “neprikladnog ponašanja pristalica, prisustva neakreditiranih predstavnika pored terena, isticanja banera podrške nekadašnjem komandantu Vojske Republike Srpske i haškom osuđeniku, Ratku Mladiću”.\n– Iskreno, iznenađeni smo ovakvom odlukom UEFA. Mislim da smo tokom cijele jeseni pokazali da kao klub maksimalno odgovorno pristupamo svakom meču, pa i organizacionom smislu i da uvijek činimo sve što je u našoj mogućnosti da sve protekne u najboljem redu.\nRastemo kao klub iz dana u dan i sigurno da ovakva odluka ne ide u prilog razvoju fudbala u Srbiji. Naročito ako se uzme u obzir da smo najgledaniji klub grupne faze Lige Evrope. Vjerujem da su toga svjesni i u UEFA i veoma mi je žao što su se odlučili na ovako drakonsku kaznu – rekao je generalni direktor Crvene zvezde Zvezdan Terzić agenciji Tanjug.


Konkurs za izradu Akcionog plana razvoja poljoprivrede - Konkursi\nGrad Novi Sad raspisao je konkurs za izradu Akcionog plana razvoja poljoprivrede i ruralnog razvoja grada do 2022. godine. Prioriteti i mere u okviru ovog plana, kako se navodi u dokumentaciji, jesu podrška za razvoj poljoprivrednih gazdinstava mladih poljoprivrednika i razvoj aktivnosti udruženja seoskih žena, ruralna infrastruktura, prenošenje znanja i informativne aktivnosti i saradnja između različitih učesnika u tržišnom lancu vrednosti u sektorima proizvodnje i prerade povrća, voća, vinove loze, junećeg i jagnjećeg mesa.\nAkcioni plan mora biti pripremljen u skladu sa savremenim principima upravljanja javnim politikama, te u tom smislu potrebno je definisati problem poljoprivrede i ruralnih područja kao i ciljeve čija realizacija vodi do rešavanja postojećih problema.\nOsnovna svrha ovog dokumenta, kako se navodi, jeste da služi kao vodič Upravi za privredu za implementaciju agende razvoja poljoprivrede do 2022. godine, te je neophodno da plan nudi konkretne predloge i smernice kako bi se unapredio, ali i motivisao dalji rad aktera.\nCilj je da se poveća konkurentnost poljoprivrednog sektora i sektora ruralnog razvoja, poboljša plasman na tržištima, kako domaćem, tako i regionalnom i međunarodnom, unapredi tehnološki razvoj, a sve radi povećanja zaposlenosti u ovim sektorima.\nPlan je potrebno definisati, kako se precizira u dokumentaciji, tako da bude u skladu sa Evropskom regulativom i praksom, što znači da akcenat treba staviti na unapređenje efikasnosti korišćenja raspoloživih EU fondova i drugih međunarodnih organizacija (IPARD, UNDP i sl).\nRok za slanje ponuda je 6. jun, a za izvršenje usluge 30. septembar 2018. godine.\nPoslednja izmena 31 Maj, 2018 12:37\nTagovi: konkurs akcionog plana poljoprivrede novi sad


Beta 7. decembra 2019. 17:25\nPredsednik Stranke Slobode i pravde Dragan Djilas poručio je danas predniku države i Srpske napredne stranke Aleksnadru Vučiću da je „dosta, nema više, taj dan je tu“ kada više neće moći da vredja, hapsi, uništava tudje živote i da je prvi korak „oslobadjanje zarobljene zemlje“.\nOn je, otvarajući sednicu Glavnog odbora, rekao da su mu zabranili iz stranke da koristi reč, koju je upotrebio u Utisku nedelje, pa je to „uvažio“ citirajujući Dragana Bjelogrlića „iz kultnog filma šaljući to kao poruku“ Vučiću.\n„Gospodo ako ste pomislili da je Srbija samo vaša, zajebali ste se malo je i naša“, rekao je Djilas.\nPominjući udruživanje u Savez u Srbiju, on je naveo da je „naša ideologija rušenje vlasti“ i borba da zarobljena država bude oslobodjena, dodajući da bi učešće na izborima bilo besmisleno, tako da Vučić treba da se bori sam sa sobom.\n„Doći ćemo do pravih izbora i sklonićemo ovu vlast, a možda ćemo morati da se borimo na ulici da nam je ne uzmu“, rekao Djilas.\nOn je poručio medjunarodnoj zajednici da prizna da je pogrešila jer već sedam godina podržava Vučića, prvo zbog Kosova a zatim zbog ekonomskih interesa njenih kompanija.\n„Posle svakog dolaska evropskih parlamentaraca ova vlast još više nasrće na nas“, rekao je Djilas.\n„Ali nemamo razumevanje za one koji tu armiju nesrećnih teraju na to“, rekao je Djilas, navodeći da neće biti osvete ali će odgovarati svako ko je krši zakon.


Strelci iz Užica najprecizniji na Prvenstvu Zapadne Srbije - Portal Pasaž\nStrelci iz Užica najprecizniji na Prvenstvu Zapadne Srbije\nPosted: 27. juna 2016. u 20:58 / by Predrag Marković / comments (0)\nU subotu 25. juna na strelištu u Sevojnu u organizaciji SK „Aleksa Dejović“, održano je Regionalno Prvenstvo Centralne Srbije za takmičarski region Zapadne Srbije u juniorskim i seniorskim kategorijama u disciplini malokalibarski pištolj na 25/50 metara.\nU disciplini malokalibarskim pištoljem na 50 metara nastupilo je 7 takmičara-strelaca koji su se takmičili u seniorskoj kategoriji.\nU kategoriji seniora zlatnom medaljom okitio se užički reprezentativac Duško Petrov, rođen 1988. (SK ,,Aleksa Dejović“ Užice) sa 552 kruga, dok je srebro pripalo Andriji Zlatiću, rođen 1978. (SK ,,Aleksa Dejović“ Užice) sa 526 krugova. Bronzana medalja otišla je u ruke veteranu Milenku Matoviću, rođen 1958. (SK ,,Aleksa Dejović,“ Užice) sa 514 krugova.\nU kategoriji juniora u disciplini pištolj slobodnog izbora na 50 metara najbolje se pokazao Vitomir Tucović, rođen 1997. (SK „Aleksa Dejović“ Užice) sa 513. krugova koji je osvojio I mesto, dok je Milanu Ponjaviću, rođen 1996. (SD „Dragan Jevtić Škepo“ Gornji Milanovac) sa 490 krugova pripalo II mesto.\nFoto: Milan Parezanović


„Trofej Beograda 2019 u sportskom ribolovu” u nedelju 06. oktobra - GEM info1\n„Trofej Beograda 2019 u sportskom ribolovu” u nedelju 06. oktobra\n„Trofej Beograda 2019 u sportskom ribolovu” za mlađe kategorije, Asocijacija sportskih ribolovaca Beograda će tradicionalno i ove godine organizovati pod pokroviteljstvom Sekretarijata za sport i omladinu. Manifestacija će biti održana u Lazarevcu, na stazi Stara Očaga 06. oktobra. Prijave su tog dana do 8 časova a takmičarski deo počinje u 10. Peca se na plovak a takmičenje će biti podeljeno u nekoliko kategorija. Domaćin manifestacije je Sportsko ribolovačko društvo Turbina iz Vreoca.\nFoto/ Asocijacija sportskih ribolovaca Beograda\nPo prvi put ribolovci iz Turbine biće domaćini sportske manifestacije u pecanju „Trofej Beograda“ koji se sada već tradicionalno organizuje radi popularizacije ovog sporta među mladima. Vremenske prilike biće dobre kažu domaćini i napominju da je organizator manifestacije Asocijacija sportskih ribolovaca Beograda uz podršku grada.\nPravo učešća imaju takmičari sledećih kategorija: petlići, kadeti i kadetkinje do 15 godina, juniori do 20 godina i omladinci do 25 godina. Takmičenje je pojedinačno u svim kategorijama, a očekuje se učešće takmičara iz cele zemlje. Sportsko ribolovačko društvo Turbina u julu mesecu bilo je domaćin Prvenstva Srbije za mlade a ukazana im je čast da u oktobru budu domaćini Trofeja Beograda.\nPrijave za takmičenje su u nedelju na dan održavanja do 08 časova. U 10 časova počinje nadmetanje i trajaće do 13, kada će biti proglašeni i najbolji kojima će biti uručene medalje i vredne nagrade. Peca se na plovak a pobednik će biti onaj koji ulovi najviše ribe.\nGrad Beograd – Sekretarijat za sport i omladinu, doprineo je u značajnoj meri realizaciji takmičenja “Trofej Beograda 2019 u sportskom ribolovu” obezbeđivanjem neophodnih sredstava za njegovo finansiranje. Domaćin takmičenja vreočka „Turbina“ sledeće godine obeležiće jubilej, dve decenije postojanja i konkurisaće za organizaciju seniorskih takmičenja na saveznom nivou. Trenutno ovo društvo broji 500 članova od toga 14 takmičara. Ovo društvo jedino je sa teritorije opštine Lazarevac član Saveza sportskih ribolovaca Srbije i Asocijacije sportskih ribolovaca Beograda.


Rad beogradskih psihoanalitičara, uprkos međunarodno priznatim dometima, široj javnosti do sada nije bio dovoljno poznat. Konferencija koja će se pod nazivom "Seks, seksualnost i psihoanaliza" održati u četvrtak i petak 26. i 27. septembra, u Muzeju kinoteke, biće prilika da se Beogradska psihoanalitička studijska grupa (BPSG) prvi put šire i temeljnije predstavi našoj stručnoj i zainteresovanoj publici.\nKonferencija će obuhvatiti predavanja, prikaze i diskusije članova i kandidata Beogradske grupe na zadate teme, uključujući i projekciju filma Želimira Žilnika Marble Ass, posle čega će uslediti diskusija na temu seksualnost na filmu. Konferencija je posvećena prof. dr Vojinu Matiću, jednom od pionira psihoanalize na ovim prostorima. "Ovo je konferencija njegovih đaka i đaka njegovih đaka", kaže u razgovoru za "Vreme" Tamara Štajner-Popović, predsednik BPSG-a. Osim što je bio jedan od osnivača Defektološkog fakulteta, Fakulteta organizacionih nauka, utemeljivač kliničke katedre za psihologiju, prof. Matić je niz decenija, skoro potpuno sam, edukovao buduće trening analitičare i sondirao teren za mogućnost pozitivne evaluacije njegovih đaka za prijem u svetsko članstvo. Od prvih šest zvaničnih psihoanalitičara Srbije, petoro su đaci Vojina Matića.\nMeđunarodne aktivnosti beogradskih psihoanalitičara počele su od sredine osamdesetih, kada se uspostavljaju kontakti sa Svetskom psihoanalitičkom asocijacijom (IPA) i Evropskom psihoanalitičkom federacijom (EPF), najvažnijim svetskim psihoanalitičarskim udruženjima. Beogradska psihoanalitička studijska grupa osnovana je 1996. godine i, uprkos sankcijama i međunarodnoj izolaciji zemlje, zahvaljujući upornosti Petra Klajna, Aleksandra Vuča i sadašnjeg predsednika Grupe Tamare Štajner-Popović, iste godine postaje član IPA i EPF, što je i najveće priznanje koju je beogradska psihoanaliza mogla da dobije. Od svog osnivanja, rad Studijske grupe sastoji se u obučavanju novih kandidata za psihoanalitičare, u primeni psihoanalize kao vida terapije, u podršci daljem razvoju naučne psihoanalitičke misli, kao i u približavanju psihoanalitičke teorije srodnim disciplinama i široj javnosti. Na početku osnivanja Grupa je imala pet pridruženih članova, jednog redovnog člana i jednog trening analitičara. Danas ista grupa ima sedam trening analitičara, dva senior analitičara, jednog redovnog, šest pridruženih članova i oko tridesetak kandidata. Beogradska grupa na prostorima bivše Jugoslavije jedina je priznata grupa od strane IPA. Na Balkanu, pored Grčke i Rumunije, jedina je psihoterapijska grupacija koja je ušla u Evropu i svet sa odobrenom edukacijom novih, svetski priznatih stručnjaka, a konferencija koja sledi približiće njihov rad široj publici.\n"Znali smo da je neophodno da se konačno obratimo široj stručnoj javnosti i onima koji su zainteresovani za psihoanalizu, između ostalog i zbog toga što je psihoanaliza ne samo psihoterapijski metod već i pogled na svet, i esnafski danas predstavlja najznačajniju terapijsku grupaciju", kaže Tamara Štajner-Popović. "To smo uradili tek sada jer nas je ranije bilo premalo, jer smo se borili za opstanak i bili smo usmereni na rad sa kandidatima. Ali, eto, došao je trenutak kada konačno možemo da nastupimo kao grupa i predstavimo se Beogradu."\nNova knjižara Jugoistok\nPočetkom nedelje u terazijskom prolazu otvorena je knjižara Jugoistok, specijalizovana za naučnu literaturu iz oblasti filozofije, istorije, lingvistike, teologije, etnologije i srodnih disciplina. Pored novih knjiga na našem jeziku, na istom mestu se mogu naći i knjige na stranim jezicima, antikvarne i retke knjige i stara izdanja. Prilikom otvaranja održana je i promocija najnovije knjige Stivena Hokinga Kosmos u orahovoj ljusci. Zahvaljujući prevodilačkom poduhvatu dr Zorana Živkovića, srpsko izdanje ovog dela je prvi prevod koji se pojavio u svetu nakon američkog izdanja. U pitanju je, prema rečima Zorana Živkovića, rezime svega onoga što predstavlja sam front znanja u teorijskoj fizici čiji je Hoking, između ostalih, tvorac. Novitet u odnosu na Kratku Povest Vremena istog autora je veliki broj ilustracija u boji, a sama knjiga koja je štampana sa američkim drugim izdanjem u Singapuru odlikuje se visokim kvalitetom štampe i odličnim dizajnom.\nU Muzeju savremene umetnosti otvorena je izlozba "Grad–Zemlja–Reka", koja će trajati do 21. oktobra 2002. Posetioci Muzeja imaće priliku da se upoznaju sa radovima šest veoma uspešnih nemacčkih umetnika srednje generacije: Georg Herold, Martin Honert, Olaf Mecel, Rajnhard Muha, Herman Pic i Tomas Site. Svaki od njih poznat je i na nadregionalnom nivou, a pojedini beleže učešće i na eminentnim izložbama: Dokumentima i Bijenalu u Veneciji.\nU petak, 27. 9, u Centru za kulturnu dekontaminaciju u\nBirčaninovoj 21, s početkom u 19 časova, povodom dvogodišnjice izdavačke kuće Rende, biće održana promocija kontroverzne knjige Uho grlo nož Vedrane Rudan, upravo objavljene u ediciji "Ledolomac". Pored ovog hrvatskog bestselera biće predstavljeni i Poslednji prozor Žirafa Petera Zilahija, Staklenac Uroša Filipovića, Moris E.M. Forstera, kao i novopostavljeni sajt ove izdavačke kuće, koji možete pogledati na www.rende.co.yu\nDevet godina "Zvona"\nU galeriji Zvono, u Višnjićevoj 5, otvorena je izložba "Osvit" Snežane Vujović-Nikolić. Galerija Zvono je ovim otvaranjem proslavila devet godina svog rada, u toku kojeg je postala jedna od najznačajnijih galerija u Beogradu.\nNova kolekcija Dragane Ognjenović\nDragana Ognjenović je u ponedeljak 23.9, u magičnom ambijentu bašte francuske ambasade u Beogradu, predstavila svoju novu kolekciju "Voda iz istočnog vrta". Modeli su, kako je publika već navikla, bili uglavnom u kombinacijama crne i bele boje, sa romantičnim prizvukom starih vremena. Elegancija i odmerenost krase i ovu Draganinu kolekciju.


U Koloradu u snežnoj lavini zatrpani automobili - Život - Dnevni list Danas\nPočetna » Život » U Koloradu u snežnoj lavini zatrpani automobili\nU Koloradu u snežnoj lavini zatrpani automobili\nNekoliko automobila zatrpano je u snežnoj lavini na autoputu nedaleko od planinskog prevoja Bertud u američkoj saveznoj državi Kolorado, a do sada je spaseno najmanje sedam ljudi, saopštili su iz saobraćajnog centra Kolorada.\nPrevoj Bertud nalazi se na oko 3.500 metara nadmorske visine na 100 kilometara zapadno od Denvera i na glavnom je putu za Winter park (Zimski park), jednu od najvećih i najpoznatijih skijaških oblasti u Koloradu.\nPrevoj Bertud nalazi se na oko 3.500 metara nadmorske visine na 100 kilometara zapadno od Denvera i na glavnom je putu za Winter park (Zimski park), jednu od najvećih i najpoznatijih skijaških oblasti u Koloradu. Prema rečima portparolke saobraćajne službe Kolorada Stejsi Stegman, reč je o do sada najvećoj snežnoj lavini u tim krajevima. Američka televizijska stanica CNN prenela je izjavu jednog pripadnika saobraćajne patrole u toj oblasti koji je rekao da su najmanje dva automobila zatrpana u lavini. Spasilačke ekipe i dalje pokušavaju da se probiju do zatrpanih vozila kako bi iz njih izvukli putnike.\nSocijalna distanca u Italiji postaje pravilo\nVesić: U planu da Beograd ima oko 500 pripadnika komunalne milicije\nIskrcavanje na Mesec i u Klinički centar Srbije


EXPRES VESTI - Preminuo Johan Krojf\n"Sa tugom saopštavamo da je Johan Krojf, okružen porodicom, nakon žestoke borbe protiv bolesti, preminuo u Barseloni. Molimo vas da poštujete privatnost njegove porodice tokom ovih teških i tužnih trenutaka", saopšteno je na Krojfovom sajtu.\nKrojf je bio jedna od najvećih fudbalskih ikona svih vremena, prvo ime koje se vezuje za totalni fudbal Rinusa Mihelsa. Legenda reprezentacije Holandije i ekipa Ajaksa i Barselone.\nSmatra se smatra jednim od najboljih fudbalera u istoriji i začetnikom filozofije "totalnog fudbala",\nHolanđanin bio je strastveni pušač, ali je duvan ostavio 1991. godine, kada je kao trener Barselone doživeo infarkt i imao dve operacije na srcu.\n"Fudbal mi je dao sve u životu, a duvan mi skoro sve oduzeo", kazao je jednom prilikom Krojf.\nJedan od najboljih fudbalera svih vremena završio je trenersku karijeru 1996. godine i od tada je obavljao razne administrativne poslove u Ajaksu i Barseloni.\nPod Krojfovim vođstvom Barselona je osvojila četiri titule prvaka Španije i prvu titulu prvaka Evrope 1992. godine. Braneći boje Holandije osvojio drugo mesto na prvenstvu sveta u Nemačkoj 1974. godine.\nOd trenutka kada je objavio da boluje od raka pluća, dobijao je podršku sa svih strana, a zahvaljujući fudbalu uspevao je da ne misli mnogo na opaku bolest.\n"Utisak mi je da vodim 2:0 protiv raka pluća u prvom poluvremenu. Siguran sam da ću pobediti", nedavno je izjavio.\nNa veliku žalost svih ljubitelja fudbala, nije pobedio.\nMore in this category: « Merkator prodaje objekte pa ih uzima u najam\tKamioni novosadske Čistoće "troše" neverovatnih 1.300 litara na 100 kilometara »


Makron upire prstom u Balkan i ima dobar razlog – BiGportal.ba\nMakron upire prstom u Balkan i ima dobar razlog\nU Srbiji je u toku akcija prikupljanja nelegalnog oružja koju sprovodi Ministarstvo unutrašnjih poslova.\nZbog velike količine nelegalnog oružja koje krijumčarskim kanalima sa Balkana završi na zapadu Evrope, Francuski predsednik Emanuel Makron pokrenuo je inicijativu za bolju kontrolu lakog naoružanja na ovim prostorima.\nProcene su da u Srbiji ima između 200.000 i 900.000 komada ilegalnog oružja. Svedoci smo čestih revolveraških obračuna gde se koristi upravo ilegalno oružje, ali i masovnih ubistava, kao ono u Žitištu pre godinu dana.\nTada je iz neregistrovanog Kalašnjikova ubijeno 5 osoba, a 20 ranjeno. Međutim, ilegalno oružje često završava na zapadu, pa je francuski predsednik Emanuel Makron pokrenuo inicijativu za pojačanu kontrolu lakog oružja na Balkanu.


Dodijeljene diplome I generaciji Škole EU pregovora – Centar za građansko obrazovanje\nDanas su u Podgorici dodijeljene diplome polaznicima I generacije Škole EU pregovora koju je Centar za građansko obrazovanje (CGO) organizovao u okviru projekta “Pregovarajmo zajedno za Crnu Goru u EU!”, uz podršku Ministarstva javne uprave. Polaznicima/ama Škole EU pregovora koji/e su uspješno završili ovaj obrazovni program, diplome su uručili izvršna direktorka CGO-a, Daliborka Uljarević i generalni direktor Direktorata za međunarodnu saradnju i programe pomoći u Ministarstvo javne uprave, Admir Šahmanović.\nPredavači na Školi demokratije bili su: prof. dr Gordana Đurović, Ekonomski fakultet Univerziteta Crne Gore, Srđan Majstorović, Centar za evropske politike (CEP) – Beograd/Srbija, Jovana Marović, izvršna direktorka Politikon mreže i članica BiEPAG-a, Joachim Waern, zamjenik ambasadora Kraljevine Švedske, Aleksandar Drljević, glavni pregovarač Crne Gore sa EU, dr Dragan Đurić, programski menadžer u Regionalnoj školi za javnu upravu (ReSPA), prof. dr, Žarko Puhovski – Zagreb/Hrvatska, Mila Kasalica, ekonomska analitičarka, Marijana Laković, generalna direktorica u Ministarstvu pravde i pregovaračica za poglavlja 23 i 24, Adrijan Vuksanović, zamjenik predsjednika skupštinskog Odbora za evropske integracije i poslanik Hrvatske građanske inicijative (HGI), Neđeljko Rudović, član skupštinskog Odbora za evropske integracije i nezavisni poslanik, prof. dr Milan Marković, Biotehnički faktultet Univerziteta Crne Gore, Ivana Vojinović, generalna direktorica u Ministarstvu održivog razvoja i turizma i šefica radne grupe za poglavlje 27, Ivana Glišević Đurović, zamjenica Glavnog pregovarača i nacionalna IPA koordinatorka, Stevo Muk, predsjednik UO Instituta Alternativa, Janko Ljumović, vanredni profesor na Fakultetu dramskih umjetnosti Univerziteta Crne Gore, Balša Brković, književnik, Nada Vojvodić, pomoćnica generalnog sekretara u Vladi Crne Gore, Damir Nikočević, koordinator za razvoj u CGO-u u Tanja Miščević, šefica pregovaračkog tima Srbije za pregovore sa EU.


PCVesti - DOCSIS 3.0 TEHNOLOGIJA U SRBIJI, U KORAK SA SVETOM\nby tnewson 02.11.2009\nBeograd, 02. 11. 2009. – Kompanija SBB danas je objavila početak rada DOCSIS 3.0 platforme.\nPrimena DOCSIS 3.0 tehnologije omogućava svim korisnicima brzine koje su do sada bile rezervisane isključivo za velike firme putem fiber-optic veze.\nPovećanjem brzina postpaid paketa na 4, 8, 12 i 16 Mb/s bez promene cena SBB je svoju osnovnu ponudu značajno približio nivou razvijenih zemalja.\nPrema statistikama, prosečna brzina kojom su korisnici u svetu tokom poslednja 3 meseca 2008. godine pristupali internetu iznosila je 1,5 Mb/s. Sjedinjene Američke Države su tada zauzimale 17. mesto, sa brzinom od 3,9 Mb/s. U želji da poboljšaju svoju poziciju, pored širenja fiber-optic mreža, u okviru državne strategije odlučili su se za uvođenje DOCSIS 3.0 tehnologije na svim kablovskim sistemima. Tako „Comcast” – najveći kablovski operater u toj zemlji, planira da ovu godinu završi sa 60% svojih korisnika na DOCSIS 3.0 platformi. SBB je ponosan jer u Srbiji to čini u istom procentu i u isto vreme.\nDragan Šolak je izrazio nadu da će SBB biti u prilici da u najskorijoj budućnosti ove servise ponudi svim korisnicima. „Nažalost, to ne zavisi samo od nas.”, naglasio je. „ Početak rada DOCSIS 3.0 usluga je direktna posledica liberalizacije telekomunikacionog tržišta Srbije, izgradnje našeg magistralnog optičkog voda kroz Vojvodinu do granice Srbije i želje SBB-a da ide u korak sa najnovijim tehnološkim dostignućima. Ukoliko nam regulatorni okvir bude dozvoljavao, odnosno ukoliko se nastavi početa liberalizacija tržišta možete očekivati još mnogo dobri vesti iz SBB-a.”\nU sledećoj fazi razvoja, SBB će se usmeriti na objedinjavanje svojih mreža radi unificiranja ponude interneta i digitalne televizije u gradovima koje pokriva, širenje DOCSIS 3.0 tehnologije, kao i na ponudu dodatnih usluga, čime će definitivno potvrditi jednu od liderskih pozicija u oblasti telekomunikacija\n|Search:Find More About DOCSIS 3.0 TEHNOLOGIJA U SRBIJI, U KORAK SA SVETOM|


estrada | ГЕТО СРБИЈА\nREDOVNO ČERUPANJE KOLUBARE I TENT, PO ONOJ NARODNOJ – JA TEBI VOJVODO TI MENI SERDARE !!!\n17. новембра 2014. ГЕТО СРБИЈА\tКоментари су искључени\nOzbiljan sukob koji plamti u vrhu Srpske napredne stranke (SNS) mogao bi da dovede do ubrzanog raspada ove političke partije, koja je od svog nastanka istovremeno i nestajala, što je fenomen koji još nije viden od uvođenja višestranačja u Srbiji. Ma koliko to izgledalo u ovom trenutku, ni raspisivanje novih, vanrednih izbora, nije daleko! Sukobi unutar naprednjaka, nisu samo lokalnog karaktera, ali su tamo najvidljiviji. Predsednik stranke Aleksandar Vučić verovatno neće uspeti da ih narednih meseci stavi pod kontrolu, jer je u pitanju pravi rat.\nNaime, SNS je duboko podeljena na pet različitih struja. Prva podela u SNS desila se nakon pobede Tomislava Nikolića, na predsednickim izborima kada je Vučić započeo njegovu politicku i medijsku marginalizaciju.\nIstražujući stalne sukobe u mesnim odborima SNS, istraživački tim redakcije posebno se bavio stanjem u Lazarevcu (Kolubari) i Obrenovcu, jer su u pitanju najosetljivije tačke za svaku vlast koja se pojavila u Srbiji posle 5. oktobra. Jedan od razloga žestokih sukoba u stranci, svakako je i poguban uticaj jednog od ključnih finansijera stranke, zašticenog svedoka, Ljubiše Buhe Čumeta.\nMedu dobro obaveštenim ljudima u političkim strankama i medijima, već godinama kružili detalji o sukobu Tomislava Nikolića i Aleksandra Vučića, koji datira još iz vremena dok su bili radikali (SRS).\nNjihov sukob u SRS navodno je dodatno potpirivao lider te stranke Vojislav Šešelj, ali je Vučić u nekoliko navrata, vrlo neubedljivo pokušao da demantuje ovakve tvrdnje. Kada se na poslednjoj slavi Srpske napredne stranke nisu pojavili predsednik Srbije Tomislav Nikolić i njegov sin Radomir, takode funkcioner SNS, sukob izmedu Vučića i Nikolića bio je više nego očigledan. Bojkot ovog dogadaja od strane Nikolića, ustvari je poruka upućena Vučiću.\nI potpredsednica Vlade Srbije i ministarka gradevinarstva saobraćaja i infrastrukture, Zorana Mihajlovic, već duže vremena je u sukobu sa najmoćnijim covekom SNS, Nikolom Petrovićem, generalnim direktorom Elektromreže Srbije. Petrovićeva moć je danas već javna stvar.\nMinistarka Mihajlović je ozbiljno zaratila i sa delom stranke koji finansira Ljubiša Buha Čume, a predvodi Milorad Grčić, direktor Kolubare, kada je najavila da će Buhi porušiti sve nelegalno podignute objekte.\nPored sukoba sa Buhom i Petrovićevom frakcijom u stranci, Mihajloviceva je tražila od Vučića da smeni i njemu dragog Nebojšu Stefanovića sa mesta ministra unutrašnjih poslova.\nOvim hrabrim potezom, postala je peta frakcija SNS-a, a koja je zaratila sa svim ostalima istovremeno. Hrabro (mnogi kažu i nepromišljeno) je zauzela stav da ljudi koji su završavali dopisne škole, prepisivali doktorate ne treba da budu na odgovornim funkcijama.\n–Ja sam se dobro pomučila za svoju diplomu – negodovala je Mihajlovićeva posle svade sa Vučićem, kada su njeni zahtevi za Stefanovićevom smenom odbijeni.\nIz ovog sukoba Stefanović je izašao kao pobednik, ali, ovaj dogadaj je duboko sukobio Mihajlovicevu i Stefanovica pa oni više i ne komuniciraju medu sobom ni službeno.\nZbog (ranije) bliskosti sa Vučićem, Zorana Mihajlović nema dobar odnos ni sa Tomislavom Nikolićem, koji se za sada izvukao od Vučićevog svilenog gajtana.\nNi tu nije kraj svim sukobima u koje se Mihajlovićeva upustila. Čeprkala je po poslovima raznih kriminalaca, koji su ranije delovali u njenom resoru. Otkrila je nepravilnosti i malverzacije sa dozvolama za transport koje su radili ljudi Velimira Ilića i on sam. Mnogo ranije, otvoreno se sukobila i sa Dušanom Bajatovićem i Milutinom Mrkonjićem iz SPS-a.\nIpak, ma koliko moćno delovala žena koju je Vučić svojevremeno opisao kao "buldožer" koji je neophodan Vladi Srbije, da rašcisti oblast gradevine, njena je pozicija nedavno oslabljena kada su stranačke kolege pokrenule izbacivanje njoj bliskog Saše Mirkovića iz SNS-a. Izvor svih ovih konflikta treba potražiti u njenoj politici "zaokreta" prema ruskim energentima, jer je na delu pokazala da je prihvatila realnost.\nZbog Buhe, podela i potpuni raspad\nIzvor iz obrenovačke opštine koji nam je pomogao da sklopimo sliku sukoba unutar SNS-a, tvrdi i da su lazarevacki i obrenovački odbori, kao i mesta direktora TENT-a i Kolubare ključne tačke oko kojih će ljudi Ljubiše Buhe i Petrovića voditi rat narednih meseci.\nOn takode tvrdi da je samo delimično tačna informacija da je jedan od poznatih Surčinaca, Milan Narandžic Limun, posredovao da Milorad Grčić, danas direktor Rudarskog Basena Kolubara (RB Kolubara) dobije diplomu na privatnom fakultetu Ljubiše Buhe Cumeta.\nInformacuju je, kaže on, preko svojih ljudi u javnost poslao Branko Milojevic, bivši policajac, danas Grčićeva desna ruka u Kolubari. Nas izvor dalje kaže da su se Nerandžic i Grčić poznavali još u vreme dok je drugi držao pečenjaru pored zgrade obrenovačke opštine.\nIstina je i da se njih dvojica i danas redovno vidaju. Istina je i da Nerandžić ima zajedničke poslove sa Buhom, ali posredovanje vezano za Grčićevo visoko obrazovanje obavio je Dejan Dimitrijević vlasnik firme "Putarac".\nInvesticija u kadrove koji se kasnije postavljaju na odgovorna mesta javnih preduzeća, svodi se na to da oni po imenovanju na funkciju odmah počnu da nameštaju poslove firmama bliskim sa onima koji su im pomogli da sednu na te funkcije.\nU jednom trenutku delovalo je da je monopol onih firmi koje kupuju ugalj u Kolubari razbijen. Objavljena je i vest da je uhapšen i vlasnik firme "Deviks", Vitomir Dimitrijevic, ispostavilo se da njegovo hapšenje nije sprecilo da firme njemu bliske uđu na mesto na kome je ranije bio "Deviks". Tako su firme fiktivno promenjene, ali posao završavaju isti ljudi.\nUpravo tu je i poenta, u imenovanju direktora na mesto javnih preduzeca TENT i Kolubara. Onaj ko ima svog direktora ima i poslove u toj firmi. Kako su TENT i Kolubara firme iz oblasti energetike, Nikola Petrović smatra da na celu tih firmi treba da budu njegovi ljudi.\nSa druge strane, u Kolubari mesto direktora čvrsto drži naprednjak Milorad Grčić, koji je u poslovnim "kombinacijama" sa Ljubišom Buhom. Iako deluje da Buhini ljudi čvrsto drže Kolubaru pod kontrolom i tu je došlo do podela.\nČulo se u Kolubari i da su se Milorad Grčić i Branko Milojević (šef unutrašnje kontrole u Kolubari, "diplomirani oficir policije") sukobili se oko jedne lepotice u upravnom odboru. Ovo je Milojevića toliko razljutilo da je koristio sve veze koje je imao da potpomogne Grčićevu smenu u mesnom odboru SNS u Obrenovcu. Potom je lokalnim medijima neuspešno plasirana informacija da je Milojević, svoju suprugu zaposlio u Elektrodistribuciji Šabac, kako bi je što rede vidao.\nUgovor sa "Macolom"\nNaravno, sukobi unutar SNS odbora u Obrenovcu i Lazarevcu nisu doveli do prekida sumnjivih poslova u TENT-u i Kolubari. Naime, u Kolubari je ponovo uvedena kupovina uglja preko takozvanih "zaključnica". Ovakav način kupovine je ranije ukinut, jer se smatralo da proces prodaje čini netransparentnim i da ostavlja mnogo mogućnosti za korupciju.\nSa druge strane, predsednik opštine Lazarevac, Dragan Alimpijevic, član SPS-a, koji se inicijalno nije slagao sa Grčićem, sada je sa njim našao zajednički jezik. Uspeo je da ubaci nekoliko njemu bliskih firmi u posao sa Kolubarom. Dobri odnosi sa predsednikom opštine Lazarevac su jako bitni i za Milorada Grcica, jer je to opština na čijoj se teritoriji nalazi i sedište Kolubare.\nU samom Lazarevcu, narod je nezadovoljan nacinom na koji Alimpijevic i njegova družina vode opštinu, pa su aktivisti Srpske napredne stranke, pokretali pitanje zašto Alimpijevic, sa davno napunjenih 65 godina starosti, vec jednom ne ode u penziju. Za Aleksandra Vucica je pripremana dokumentacija o tome da je Alimpijevic, zajedno sa bivšim predsednikom opštine Lazarevac, Brankom Boricem, ranije ucestvovao u kupovini polovnog klizališta, koje je placeno daleko više nego što mu je stvarna cena.\nOpština je tom prilikom finansijski oštecena, ali je finansijsko stanje Alimpijevica i Borica iz godine u godinu sve bolje. U dokumentaciji koja je spremana kao pritužba na Alimpijevica, navodi se i da je on prezadužio komunalno preduzece koje je ranije vodio.\nZadužio ga je navodno toliko tako da radnici sad ne mogu redovno da primaju plate. Umesto da pomogne naprednjake iz Lazarevca da smene Alimpijevica, Grcic je sa njim uspostavio zajednicki jezik.\nPrimer koliko se saradnja Grcica sa lokalnom vlašcu popravila je slucaj preseljenja groblja: opštinska vlast u Lazarevcu, odnosno Alimpijevic, optužena je da je ukljucena u uzimanje provizija od privatnog kamenoresca Bore Matijaševica za preseljenje groblja iz sela Vreoci. Inace, preseljenja groblja i stanovništva u opštini Lazarevac su normalna stvar koja se obavlja zbog konstantne eksploatacije uglja.\nNakon što je Matijaševićevo ime spomenuto u kontekstu uzimanja visoke provizije, on je sklonjen iz posla, a angažovana je druga privatna firma iz Beograda. Ova firma je dala nisku cenu za taj posao i verovatno lepu proviziju lokalnim političarima, ali je zato loše radila.\nTo potvrduje i činjenica da je više skupih spomenika – nadgrobnih ploča, slomljeno već tokom transporta! Zbog svega ovoga, Dragan Alimpijević konstantno kritikovan u lokalnim novinama "Palež", koje finansira RB Kolubara, odnosno Grčićeva "administracija". Kako je sa Grčićem uspostavio dobre odnose, ovaj mu je otvorio i vrata da može finansijski da pomogne "Palež", posle čega su kritike prestale.\nU papirima dostavljenim našoj redakciji ovo je objašnjeno narodnim jezikom: "…Milorad Grčić je Draganu Alimpijeviću omogućio da plati donaciju od 736.000 dinara listu "Palež", a vlasnik "Paleža" je prestao da ga kritikuje. Umesto kritika usledilo je veličanje lika i dela, Alimpijevića i Grčića". Ovo tvrde i lazarevački naprednjaci.\nDok se oni žale "centrali" Srpske napredne stranke, na terenu je Grčić uspeo da preko Alimpijevića ostvari uticaj u svim organima opštine Lazarevac. Sve ovo su kao veliku nepravdu shvatili lokalni lideri SNS, Stević i Jeftić koji su iskoristili dobre odnose sa Nebojšom Stefanovićem ministrom policije i pomogli da ovaj izgubi sve funkcije u lokalnom odboru SNS u Obrenovcu.\nStević i Jeftić očekivali su i da Grčić bude smenjen sa mesta direktora Kolubare, ali se to na njihovu žalost nije dogodilo. Grčić im nije ostao dužan, pa su po njegovoj direktivi i njih dvojicu ocrnili u lokalnom listu "Palež". Sve ovo bi bilo smešno kada bi stanovnici opštine Lazarevac u kojoj se vadi ruda vredna milijarde evra živeli pristojno.\nNa žalost u Lazarevcu, ali i u Obrenovcu u kome se u TENT-u proizvodi struja za pola Srbije, prosečni građani žive prilično bedno. Istovremeno tamošnja vlast niže jednu za drugom promašenu investiciju. Jedan od primera kako je novac neracionalno potrošen je izgradnja nove osnovne škole i sportske hale u mesnoj zajednici Baroševac.\nBaroševac je dobio prelepu veliku školu i halu, nažalost u toj mesnoj zajednici nema dovoljno daka da se popuni kapacitet takve škole i hale, jer je bela kuga smanjila broj dece u toj mesnoj zajednici.\nOvaj podatak bio je poznat i pre gradnje ovih objekata. Da su opštinske vlasti ovaj novac iskoristile za iseljene zaseoka Zeoke u Vreocima oslobodila bi se zemlja za eksploataciju rude.\nEksploatacijom bi se došlo do još novca pa bi praktično drugačijim rasporedom ulaganja bilo moguće izgraditi i školu i preseliti Zeoke. Zeoke su mogle da budu preseljene u blizinu nove škole, pa objekat ne bi zvrjao toliko prazan, mada ni u Zeokama nema dovoljno dece da se takvi kapaciteti popune…\nGrčić zloupotrebio položaj\nGeneralni direktor, Rudarskog basena Kolubara (Kolubara), Milorad Grcic zloupotrebio je položaj i sklopio protiv zakonit ugovor sa firmom "Sekuriton d.o.o." iz Beograda, vredan dvadeset sedam miliona odnosno 27.353.765,18 dinara.\nOvim ugovorom Grčić, je "Sekuritonu" pribavio veliku materijalnu korist, i mogućnost da mimo tendera Kolubari prodaju protivpožarnu opremu! Oprema ne funkcioniše kako bi trebalo, utvrdile su stručne komisije Kolubare.\nNajbolji primer koliko je posao protivpožarne zaštite u Kolubari loše izveden govori primer nesreće u kojoj je živ izgoreo rudar Milan Sika. Posao sa Sekuritonom je protiv zakonit i započeo ga je Grčićev prethodnik, Nebojša Ćeran.\nSa firmom "Sekuriton" u vreme Ćeranovog direktorovanja, sklopljen je ugovor o izvodenju radova u oblasti protiv požarne zaštite. Kada su poceli sa izvodenjem radova, firma "Sekuriton" je ugradivala i protiv požarnu opremu, a to nije bilo ugovoreno, niti je bilo predmet javne nabavke.\nJasno je da je na taj način Sekuriton bio u mogućnosti da jeftiniju ponudu od drugih ponudača za radove. Manjak novca od izvedenih radova "Sekuriton" je mogao da nadoknadi ekstraprofitom od protiv požarne opreme koju prodaje Kolubari.\nVrednost te opreme je preko dvadeset miliona i ona daleko prevazilazi komercijalnu vrednost radova. Drugi ponudači nisu ni očekivali da će moćči da se zaradi na prodaji opreme, već su mogli da daju samo komercijalne cene za radove koji su bili zvaničan predmet nabavke. Ipak, kada je u stručnom mišljenju Ćeranu saopšteno da tako nešto nije po zakonu, on je polako prestao da potpisuje finansijske dokumente vezane za opremu i poslove sa "Sekuritonom".\nNa terenu su se pojavile i druge komplikacije jer je deo opreme plaćen pre ugradnje i izvedenih radova, odmah po isporuci. Radovi nisu adekvatno vodeni u građevinskoj knjizi, a ni predračuni potrebnog materijala za ugradnju nisu odgovarali stvarnim potrebama ustanovljenim u toku izvodenja radova. Ipak, 2014. godine, već Grčićevom mandatu, "Sekuriton" je počeo da ucenjuje "Kolubaru" i da traži da plate svu opremu i sve izvedene radove.\nLjudi iz "Sekuritona" naveli su u zahtevali da im se plate "ne ugovoreni radovi" i pretili da u protivnom nikada neće potpisati tehnički prijem objekata. Tim povodom stručnjak za komercijalne poslove Kolubare, Igor Smiljković, napisao je: "…Izvodač traži da mu se plate izvedeni, a ne ugovoreni radovi, on je naveo i da je Izvodac svestan da ugovora nema, ali da se pozivaju na knjigu izvedenih radova. Komercijala ne može retrokativno da zaključuje ugovore. Na sastanku smo konstatovali da je jedini način za rešenje navedenog problema vansudsko poravnanje…".\nOvaj dokument je poslat Grčiću zajedno sa dopisom koji su potpisali diplomirani inženjer Nikola Mitrović i rukovodilac centra za unutrašnju kontrolu odbranu i bezbednost Branko Milojević, po zanimanju diplomirani oficir policije. Milojević i Mitrović su u dopisu naveli da je dokazano da u nekoliko slučajeva "Sekuriton" uopšte nije ugradio opremu koja se navodi u Gradevinskim knjigama.\n-U devet pozicija bilo je i viškova i manjkova, zaključili su inženjer i bivši policajac i 08.7.2014. pismeno upozorili Grčića. Znajući za sve ovo, kao i da nije po zakonu da se naknadno sklapa ugovor o izvedenim, a ne ugovorenim poslovima Grčić je ipak 25.08.2014. sa "Sekuritonom" sklopio ugovor pod naslovom "Ugovor o izvodenju dodatnih radova", koji je u ime ove privatne firme potpisao direktor Rade Mandić. Osim Mandića i firme Sekuriton, ugovorom su obuhvaćene i firme "S & R Magma" i "AR Gradnja" iz Beograda koje su zastupali Ratomir Bogetić odnosno Predrag Radonjić.\nPovodom ovog posla policijskoj upravi dostavljen je dopis sa pratećom dokumentacijom u kome se navodi, da je Javna nabavka br.P/-2BN, a koja je pokrenuta kao nabavka radova suprotno ugovoru i raspisanom tenderu ustvari bila isporuka opreme i ugradnja opreme, da je vrednost opreme i ugradnja iste daleko prevazišla samu vrednost ugovorenih radova.\nZbog svega navednog, firmi "Sekuriton" je omogućen povoljniji položaj u odnosu na druge ponuđače, što povlači krivičnu odgovornost ljudi koji su omogućili da ovakav posao bude realizovan. Ističe se da su krivi generalni direktor Milorad Grčić i njegov prethodnik Nebojša Ćeran. Prvi jer nije raspisao nabavku u skladu sa potrebama, drugi jer je pristao da plati ne ugovorene radove.\nU dokumentaciji koja je dostavljena Redakciji, navodi se i da fakturisani radovi čak nemaju ni podlogu u građevinskoj knjizi, dok su dodatni radovi koje je investitor naplatio izvedeni pre donošenja odluke o sprovodenju pregovarškog postupka, što je suprotno Zakonu.\nPored navedenog dokazano je i da su dodatni radovi izvodeni bez validne projektno tehničke dokumentacije. Navodi se i da funkcionalnost sistema koja je obaveza izvodača (firma "Sekuriton") po osnovnom ugovoru nije dokazana i da je nije moguće dokazati iz razloga što optički sistem za ranu detekciju inicijalnih požara ne može da funkcioniše automatski zbog znatno veće zaprašenosti u pogonu od nivoa koji je dat u podlogama za izračunavanje požarne opasnosti pri izradi projekta zaštite od požara Sušare. Takode, tu je i visoka zaprašenost pogona Sušare, je takva jer sistem otprašivanja nikada nije pokazao svoju funkciju.\nTo je inače i predmet slučaja "Finpneumatik" koji još nije okončan već je predmet Odeljenja za privredni kriminal policijske uprave Beograd i višeg javnog tužilaštva. Funkcionalnost ugradenog sistema "Drencer" nije moguće dokazati bez rezervoara od 500 kubika čiste vode prema projektu i odgovarajuće pumpne stanice, sposobne da tako veliku količinu vode izbaci na svaku kotu pogona u kratkom vremensko periodu…\nКатегорије:ГЛАС ОБИЧНИХ ГРАЂАНА Ознаке:advokat, albanija, autobus, estrada, evro, kolubara, korupcija, kosovo, kradja, kurs, loto, mediji, ministar, pare, penzija smanjenje, pesma, plata, porez, pronevera, radnik, RUSIJA, srbija, strajk, struja, sudije, taci, tent, vlada, vucic, zabava, zvezda


Građanske Inicijative | Isti novac neophodno bolje koristiti\n27 Nov Isti novac neophodno bolje koristiti\nBeograd, 27. novembar 2014. – Izvršna direktorka Građanskih inicijativa Maja Stojanović istakla je danas da brojne usluge socijalne zaštite, dnevni boravci, Svratište, SOS telefon za žene i deci žrtve nasilja, koje sprovode udruženja građana, neće biti u mogućnosti to više da rade, ukoliko država ne proširi domen davanja novca i njihovo finansiranje.\nGrađanske inicijative i Sandžački odbor za zaštitu ljudskih prava i sloboda, u saradnji sa Timom za socijalno uključivanje i smanjenje siromaštva predstavili su danas rezultate projekta “Jednaki u pružanju socijalnih usluga”.\nStojanović je, na konferenciji za novinare, rekla da je projekat sproveden u proteklih godinu dana i značajan je kako bi se u potpunosti primenio zakon o socijalnoj zaštiti i, pored centara za socijalni rad, uključila i udruženja građana. “U Srbiji imamo 700.000 korisnika socijalne zaštite, a premalo je centara za socijalni rad”, rekla je Stojanović.\n“Mi imamo u poslednje vreme smanjenje davanja, ne samo kroz Ministarstvo koje vodi Aleksandar Vulin, već i na gradskom nivou, dosta usluga socijalne zaštite koje su ukinute ili smanjene i one se primenjuju horizontalno na sve korisnike usluga, što nije dobro”, rekla je ona.\nPrema njenim rečima, ideja projekta nije da se izdvaja dodatni novac za finansiranje pružanja usluga, već isti novac da se bolje rasporedi.\n“Kroz izgradnju kapaciteta, javno zastupanje i umrežavanje, trudili smo se da osnažimo organizacije civilonog društva kako bi mogle da se pozicioniraju kao relevantni pružaoci socijalnih usluga u svojim zajednicama, posebno za ranjive i marginalizovane grupe.”\nProjekat “Jednaki u pružanju socijalnih usluga” namenjen je osnaživanju kapaciteta organizacija civilnog društva iz Raškog i Zlatiborskog okruga za pružanje socijalnih usluga u svojim lokalnim zajednicama. Cilj projekta bio je da doprinese socijalnoj inkluziji kroz jačanje organizacija civilnog društva za aktivnije učešće u formiranju politika, procesu donošenja odluka i praksi na lokalnom i nacionalnom nivou. U sprovođenje projekta ativno je bilo uključeno 10 organizacija civilnog društva iz Novog Pazara, Tutina, Nove Varoši, Prijepolja i Priboja. Na osnovu podataka sa terena i iskustava tokom sprovođenja projekta pripremljen je “Priručnik za pružanje socijalnih usluga od organizacija civilnog društva”. Ovaj priručnik koristiće svakoj organizaciji koja želi da se usavrši u pružanju socijalnih usluga u Srbiji i sadržaće sve potrebne informacije, savete i izvore.


Poseti Tursku » Blog Arhiva » Turska na Beogradskom Manifestu\nTurska na Beogradskom Manifestu\nRepublika Turska učestvovaće na predstojećem Beogradskom Manifestu, koji se ove godine održava od 26. do 28. maja na Kalemegdanu.\nTokom tri dana Manifesta posetioci će uživati u bogatom kulturno-umetničkom programu, i u ukusima turskih specijaliteta poput tradicionalnih baklava, bureka, kao i pravog turskog đevreka – simita. Ovom prilikom biće organizovane izložbe fotografija turskih umetnika Dujgu Serin (Duygu Serin) i Are Gulera (Ara Güler), kao i druženja sa umetnicima kaligrafije i ebru umetnosti, koji će specijalno ovim povodom doputovati iz Turske. Za sve ljubitelje filma, 27. maja od 19h, organizovana je projekcija dokumentarnog filma „Oko Istanbula“ o čuvenom umetniku Ari Guleru u zoni „Vip Magic Box“.\nKancelarija za kulturu i turizam Republike Turske pripremila je i veliku nagradnu igru za sve posetioce štanda. Oni najsrećniji u subotu 27. maja od 17:30h imaće priliku da osvoje letovanje u Turskoj za dve osobe, avio-karte za Antaliju, posete Istanbul i Kapadokiju i mnoge druge vredne nagrade.\nOtvaranju štanda prisustvovaće Njegova ekselencija, ambasador Republike Turske u Srbiji, g. Tanžu Bilgič (Tanju Bilgiç), kao i direktor Kancelarije za kulturu i turizam Ambasade Republike Turske u Srbiji, gđa Derja Bahadir (Derya Bahadır).\nIskoristite ovu jedinstvenu priliku i tokom predstojećeg vikenda posetite štand Kancelarije za kulturu i turizam Ambasade Republike Turske, uživajte u mirisima i ukusima Turske i saznajte sve o svojim omiljenim gradovima i letnjim destinacijama u Turskoj.


Stiv Frensis posle isposvesti u pritvoru - BasketballSphere\nStiv Frensis posle isposvesti u pritvoru\nNekoliko dana nakon što je na „The Players’ Tribune“ objavljena priča Stiva Frensisa u kojoj se dotakao teškog detinjstva, nestvarnog puta kojim je išao do zvezda i problema sa alkoholom, nekadašnji NBA superstar je uhapšen u Kaliforniji. Policija Burbenka došla je po pozivu u hotelski bar u kojem je Frensis, kako se navodi, bio toliko pijan da je predstavljao opasnost po sebe i okolinu.\nPosle trežnjenja, nekada jedan od najtalentovanijih igrača NBA je pušten iz pritvora.\nOva vest je dodatno dobila na odjeku upravo jer je 41-godišnjak ispričao životnu priču u kojoj je od dečaka koji je prodavao drogu na ulicama Vašingtona došao do toga da bude saigrač Hakima Olajdžuvona i Čarlsa Barklija, posle i lider Hjustona zajedno sa Jao Mingom. Pročitajte i podsetite se karijere koja je lako mogla i da se ne dogodi, ali i koja je mogla da bude neuporedivo veća od jednog učešća u plej-ofu.\nTags: nba, stiv frensis\nDabl-dabl Rakočevića za kraj\nJanakopulos: Sudije štite Fenerbahče i Olimpijakos


U Paraćinu počinje Privredni sajam › Made-in-Germany.rs\nU paraćinskoj Hali sportova „7.jul“ danas počinje tradicionalni, 20. jubilarni Međunarodni sajam privrede, na kome će više od stotinu privrednika iz Srbije i zemalja regiona predstaviti svoje proizvode na 2.000 kvadratnih metara izlagačkog prostora.\nSajam će u 11 sati zvanično otvoriti predsednik Opštine Paraćin Saša Paunović i direktor Regionalone Privredne komore Šumadije i Pomoravlja Predrag Lučić, navodi se u saopštenju opštine i dodaje da će manifestacija trajati do 13. oktobra.\n– Sajam privrede je odlična prilika koju preduzetnici i firme koriste da unaprede svoje poslovanje, olakšaju plasman robe, prošire saradnju i sklope dogovore, kao i da na jednom mestu objedine ponudu i reklamiraju svoje proizvode – rekli su organizatori, a prenosi agencija „Tanjug“.\nU okviru sajamskih dešavanja biće održano nekoliko stručnih skupova za privrednike, bogat kulturno umetnički program i nagradna igra, a biće organizovana i akcija dobrovoljnog davanja krvi.\nU subotu, poslednjeg dana sajma, ispred Hale sportova će, kao i svake godine, biti organizovano okretanje vola na ražnju, čije će se pečenje besplatno deliti posetiocima ove privredne manifestacije, a kojeg su tradicionalno za ovu priliku obezbedili privrednici Paraćina i lokalna Turistička organizacija.\nMeđunarodni sajam privrede u Paraćinu održava se pod pokroviteljstvom Skupštine opštine ovog grada, a organizuju ga Turistička organizacija opštine i Udruženje preduzetnika Paraćin.


Kina testira pametne mašine za recikliranje plastike - saradnja Unilevera i Alibabe\nKina testira pametne mašine za recikliranje plastike – saradnja Unilevera i Alibabe\nby Marija Dedić\t19/02/2021\nDve najveće svetske kompanije u oblasti robe široke potrošnje Unilever i Alibaba napravile su sistem za recikliranje koji automatski identifikuju i sortira plastična pakovanja. Sistem nazvan Svet slobodan od otpada zasnovan je na veštačkoj inteligenciji, a 20 mašina za recikliranje postavljeno je kao deo pilot programa u kancelarije i javne prostore u dva kineska grada Šangaju i Hangzhou.\nSvaka mašina je opremljena veštačkom inteligencijom koja automatski identifikuje različite vrste plastičnih flaša, što je napredak u odnosu na dosadašnju tehnologiju. Mušterije dobijaju bodove za svaku flašu koju ubace, a bodove mogu iskoristiti za sadnju drveća ili zaštitu zemljišta. Reč je o programu koji je kompanija Alibaba pokrenula 2016. godine tokom kog je u saradnji sa nevladinim organizacijama posađeno 200 miliona drveća u izrazito suvim područjima u Kini.\nU kompaniji Unilever veruju da će ovaj program postati zeleni motor cirkularne ekonomije za plastična pakovanja u Kini. Kako kažu, sposobnost mašine da presortira plastična pakovanja poboljšava kvalitet recikliranja plastičnih flaša i ponovnu upotrebu plastičnih materijala. Na taj način doprinosi uspostavljanju sistema cirkularne ekonomije.\nU kompaniji nameravaju da do 2025. godine smanje upotrebu plastike za 100.000 tona i promovišu upotrebu reciklirane plastike kako bi upola smanjili upotrebu novih sirovina u pakovanjima.\nTags: alibaba,pametne mašine za recikliranje,plastični otpad,reciklirana plastika,Unilever\nKako da smanjimo količinu bačene hrane\nZašto je važna odluka Ikee da od svojih mušterija otkupi polovni nameštaj\nKako izgleda upravljanje otpadom na Zlatiboru – uskoro bez kontejnera na javnim površinama\nZaboravili ste ceger? Pozajmite ga u prodavnici\nU Novom Sadu održana radionica o upravljanju bio otpadom\nU Beogradu održan „Ustanak za opstanak“


Dokaz o uplati avionske karte\nŠta je potrebno poneti kao dokaz o uplati avio karte pri ukrcavanju?\nZa ukrcavanje u avion potreban vam je samo važeći pasoš.\nInače, zbog vaše lične sigurnosti možete i da odštampate elektronsku kartu koju dobijete mail-om nakon uplate.\nDa proverite cene avio karata za sve moguće datume i destinacije kliknite na Jeftine avio karte\nNa gore navedenom linku možete odmah i rezervisati let koji vam odgovara\nZa putovanje u inostranstvo preporučujem vam da kupite i putno zdravstveno osiguranje.\nBukiranje hotela preko interneta\nPredlažem vam da odmah rezervišete i hotelski smeštaj u mestu gde planirate da odsednete, a ponudu pogledajte na linku Hoteli - online rezervacije.


Republika / Vučić posle sastanka sa Makronom i Tačijem: Pozicija Srbije je nedvosmislena, jasna i nepromenjena!\nNa tom sastanku Tači je, kako kaže Vučić, rekao da će da formira Vladu do početka decembra.\n- Ja sam mu rekao da neće jer kao i obično prave razne marifetluke. Rekao sam mu da sačeka do januara, onda je on rekao da će da sačeka...\nPotvrdio je da i Francuska i Evropa žele najznačajniju ulogu u pregovorima. Makron je, kaže, sastankom želeo da pokaže evropsku posvećenost, to da se Evropa pita i da će Evropa da vodi taj proces i želeo je da čuje kakva je situacija.\n- Kad ukinu takse, možemo da razgovaramo. Pozicija Srbije je nedvosmislena, jasna i nepromenjena.\nNa pitanje novinara Pinka da li je francuski predsednik rekao Tačiju za takse, predsednik Srbije kaže da je to Makron uradio bezbroj puta i da to zna i Tači.\n- Čekamo da vidimo kada će da ukine takse.\nAleksandar Vučić Francuska Emanuel Makron Taksa Hašim Tači Vlada Kosova


Press Online :: Svet :: U Tunisu produženo vanredno stanje za još dva meseca\nU Tunisu produženo vanredno stanje za još dva meseca\nVanredno stanje, koje je uvedeno u Tunisu nakon što je naoružani džihadista u junu na plaži ubio 38 stranih turista, biće produženo za još dva meseca, saopštila je danas kancelarija predsednika republike.\n"Posle konsultacija sa premijerom i predsednikom parlamenta, predsednik je odlučio da od 3. avgusta produži za dva meseca vanredno stanje koje je na snazi u celoj zemlji", navodi se u saopštenju.\nPredsednik Bedži Kaid Esebsi naložio je 4. jula, osam dana nakon napada u mediteranskom letovalištu Port El Kantaui, uvođenje vanrednog stanja u trajanju od 30 dana.\nTo je bila jedna u nizu mera koje su vlasti uvele nakon masakra na plaži, kojim je zadat težak udarac turističkoj industriji, ključnoj za ovu zemlju. Među ostalim merama, vlada je prvi put počela da naoružava turističku policiju i da ih ojačava vojnim trupama.\nVanredno stanje, za vreme kojeg su policija i vojska imale specijalna ovlašćenja, bilo je na snazi u Tunisu tokom tri godine, do marta 2014, nakon što je dugogodišnji sekularni predsednik Zin El Abidin Ben Ali zbačen sa vlasti u revoluciji 2011. godine.


U organizaciji Ministarstva obrazovanja, nauke, kulture i sporta USK, Udruženja za obrazovne inicijative 5+, Udruženja pedagoga i psihologa USK i Pedagoškog fakulteta Bihać, održano je predavanje eminentnog stručnjaka dr. Ranka Rajovića na temu “Novi izazovi u edukaciji”. Predavanje je organizirano za uposlenike i studente Pedagoškog fakulteta, direktore osnovnih i srednjih škola, za članove Udruženja pedagoga […]\nPOZIV ZA UČEŠĆE U PROJEKTU Naš zajednički projekat “Hrabrost je izabrati nenasilje” doživio je veliko osvježenje. Naime, pripremili smo vrhunske događaje i aktivnosti, te osigurali podršku i saglasnost Ministarstva obrazovanja, nauke, kulture i sporta USK-a. Planirane aktivnosti: 1. Online edukacija učenika / ca, roditelja i nastavnika / ca o mogućnostima i načinima korištenja […]


Rešavanje problema kanalizacije u Šišatovačkoj ulici - Sirmiuminfo\nSremska Mitrovica – U saradnji sa „Gradskim stanovanjem”, JKP „Vodovod” radi na rešavanju problema koji stanovnici u Šišatovačkoj ulici u Sremskoj Mitrovici imaju sa odvođenjem otpadnih voda. Radi se kompletna rekonstrukcija šahta i dela oštećenog cevovoda kako bi upotreba kanalizacije bila funkcionalna u smislu efikasnijeg kanalisanja otpadnih voda.\nRadove finansiraju stanari zgrade i „Gradsko stanovanje” DOO Sremska Mitrovica. Predračunska vrednost posla je oko 200 000 dinara.\nProblemi sa zagušenjem kanalizacije u zgradi 1-3-5 traju već duže vreme. Kako je rekao Dragan Ilić, upravnik zgrade, pozivi upućeni „Gradskom stanovanju” i „Vodovodu” postali su sve učestaliji. „Dok stanari ne otkriju zagušenje, voda je već ušla u podrume. Srećom, radnici „Vodovoda” su dolazili odmah po pozivu. Nadamo se da će ovi radovi rešiti problem“, dodao je Ilić.\nKanalizaciona mreža u naselju KP Dom izgrađena je pre oko pola veka. S vremenom je na pojedinim delovima kanalizacione mreže dolazilo do oštećenja koja su za posledicu imala česta zagušenja.\nU cilju rešavanja ovog problema radnici JKP „Vodovod” rade naizgradnji novog šahta i ugradnji nove cevi sa adekvatnom revizijom za kontrolu odvođenja otpadnih voda. To bi na jedan duži rok trebalo da kanalizacionu mrežu u ovom delu naselja dovede u funkcionalno stanje.


Mini Šengen - Dnevni list Danas\nPočetna » Mini Šengen » Page 2\nSini jarko sunce sa Malog Šengena\nU oktobru 2019. kada su na Petrovaradinskoj tvrđavi u Novom Sadu albanski i severnomakedonski premijeri Edi Rama i Zoran Zaev sa srpskom premijerkom Anom Brnabić dogovorili Mali Šengen, to je delovao kao slaba uteha za zaglavljene na putu ka Briselu.\nPiše: Jasmina Lukač/Demostat 12. 9. 2020.\nMajstorović: Bez vladavine prava Mini Šengen osuđen na propast\nZapadni Balkan mora da razmišlja kao region jer jedino tako može da se suoči sa problemima, poput pandemije korona virusa, i da napreduje na putu ka EU, složili su se danas učesnici onlajn debate o saradnji i interakciji u regionu.\nPiše: Beta 10. 9. 2020.\nŠanse su na našoj strani\nU Srbiji su reakcije sporazum o ekonomskoj normalizaciji sa Prištinom oprečene.\nPiše: Redakcijski komentar 7. 9. 2020.\nDešifrovanje Trampovog sporazuma: Američki krediti, ruski gas i kineski Huavei\nKontroverze oko toga ko je sa kim šta potpisao u Vašingtonu ne jenjavaju već tri dana nakon tog velikog uspeha srpske diplomatije, kako je sporazum predstavljen kod nas, ali ostaje da se vidi kakve su zaista ekonomske implikacije ovog dokumenta.\nPiše: Miloš Obradović 7. 9. 2020.\nSpasovski: Mini šengen je autentičan proces\nPremijer Severne Makedonije Oliver Spasovski istakao je značaj Berlinskog procesa za regionalnu saradnju i povezivanje sa EU, ali je ukazao i na važnost autentičnih regionalnih inicijativa kao što je „mini šengen“.\nPiše: Beta 10. 3. 2020.\nRama: Albaniji i Kosovu važan mini Šengen\nAlbanski premijer Edi Rama naglasio je da se obim trgovine između Albanije i Kosova povećava i da će taj rast biti još veći kroz regionalni „mini Šengen“, piše Koha.\nPiše: FoNet 3. 3. 2020.\nObradović: Vreme je za „Srpski mini-šengen“\nNova politička ideja Srpskog pokreta Dveri o „Srpskom mini-šengenu“ kao novom obliku saradnje i integracija između Srbije, Republike Srpske i Crne Gore – ostala je potpuno prećutana u medijima i javnosti, izjavio je danas Boško Obradović, predsednik Dveri.\nPiše: FoNet 23. 2. 2020.\nRama: Mini Šengen nije plan B za Zapadni Balkan\nIdeja o inkluzivnom regionalnom Šengenu i saradnji zapadnobalkanske šestorke, na bazi četiri slobode EU, nije zamena nego najbolji način za pripremu za ulazak u EU, smatra albanski premijer Edi Rama.\nPiše: Beta 14. 2. 2020.\nRama: Mini Šengen ne narušava dijalog\nAlbanski premijer Edi Rama rekao je da je ideja Balkanskog “mini Šengena” ne narušava dijalog Srbije i Kosova već je to proces koji priprema zemlje Zapadnog Balkana za Evropsku uniju, javlja Koha.\nPiše: Fonet 6. 2. 2020.\nDveri predstavile svoju verziju „mini Šengena“\nPredsednik Dveri Boško Obradović predstavio je danas „Savindanski proglas“ kojim taj pokret poziva na uspostavljanje „srpskog mini Šengena“, odnosno čvršće ekonomske i svih drugih oblika saradnje Srbije, Republike Srpske i Crne Gore.\nPiše: Beta 28. 1. 2020.\nČadež: Podrška iz Vašingtona ‘Mini Šengenu’\nPredsednik Privredne komore Srbije Marko Čadež izjavio je u Vašingtonu da eksperti Atlantskog saveta, uticajnog američkog instituta, podržavaju napredak u jačanju regionalnih integracija na Zapadnom Balkanu kroz inicijativu „Mali Šengen“, saopštila je danas PKS.\nAkademija nauka Kosova ocenila inicijativu Srbije o mini Šengenu kao subverzivnu i antialbansku\nAkademija nauka i umetnosti Kosova (ANUK) ocenila je danas da inicijativa Srbije o „mini Šengenu“ ima subverzivnu pozadinu, da za cilj ima rušenje evropske perspektive Balkana i miniranje albanskog političkog potencijala u tom procesu.\nPiše: Beta 24. 12. 2019.\nKurti: Odnosi između Kosova i Albanije zahladnili\nVođa Pokreta Samoopredeljenje (LVV) Aljbin Kurti izjavio je povodom nedavnog sastanka „Mini šengenske inicijative“ koji je održan u Albaniji, da regionalne inicijative treba da se zasnivaju na principima inkluzivnosti i reciprociteta.\nPiše: FoNet 24. 12. 2019.\nStano: Nije bilo predviđeno prisustvo Borela\nBudući da samit u Tirani nije organizovala EU, već je to bio susret lidera tri zapadnobalkanske države, učešće gospodina Borela niti je bilo predviđeno, niti planirano.\nPiše: M. S. 24. 12. 2019.\nNeki (naj)noviji klinci?


Crnadak: Šokantno je koliko je Lukač blagonaklon prema specijalcima pljačkašima | Banjaluka.net\nCrnadak: Šokantno je koliko je Lukač blagonaklon prema specijalcima pljačkašima\nMinistar inostranih poslova BiH Igor Crnadak izjavio je da je zaprepašten tvrdnjom ministra unutrašnjih poslova Republike Srpske Dragana Lukača da “drumsko razbojništvo koje su izveli pripadnici Specijalne jedinice MUP-a Srpske usred bijela dana na auto-putu Banjaluka-Gradiška ne predstavlja ugrožavanje bezbjednosti građana”.\n-Takva jedna aktivnost direktno je ugrozila bezbjednost građana i ne smijem ni pomisliti šta bi bilo da je tokom pljačke naišlo neko putničko vozilo- rekao je Crnadak Srni.\nOn je ocijenio da je “šokantno koliko je Lukač posljednjih dana u svojim izjavama blagonaklon prema ljudima koji su počinili to djelo i koliko relativizuje situaciju”.\nCrnadak smatra da bi Lukač trebalo da se bavi nerješenim ubistvima u Banjaluci i mnogim drugim problemima, a ne da komentariše rad drugih ministara.\nMinistar unutrašnjih poslova Republike Srpske ocijenio je danas da poređenje pripadnika Specijalne policije Srpske sa osvjedočenim teroristima, koje je iznio Crnadak, predstavlja nešto najgore što je čuo za 25 godina rada u MUP-u.\nLukač je kao “apsolutno nepoznavanje elementarnih stvari iz bezbjednosti” okvalifikovao Crnatkovu izjavu da najveću opasnost za bezbjednost građana predstavljaju pripadnici Specijalne jedinice Srpske, te da Egipćanin Tarik Mahmud Ahmed al Savah, koji je iz američkog zatvora Gvantanamo prebačen u BiH, ne bi trebalo da predstavlja bezbjednosnu prijetnju po zemlju.


Danas se obeležava Međunarodni dan osoba sa invaliditetom - FormatŽabalj\nHome Novosti Danas se obeležava Međunarodni dan osoba sa invaliditetom\nInvalidnost nikoga ne osuđuje na niži kvalitet života i restrikcije u uživanju ustavom zajemčenih prava. Idući u susret Međunarodnom danu osoba sa invaliditetom, Pokrajinski ombudsman želi da podseti na reči iz Univerzalne deklaracije o ljudskim pravima: „Sva ljudska bića se rađaju slobodna i jednaka u dostojanstvu i pravima”. Hoće li ove reči biti neobavezujuća fraza ljudskopravaškog žargona ili ne to, pre svega, zavisi od našeg odnosa prema osobama sa invaliditetom. U tom odnosu, po najdubljem uverenju Pokrajinskog ombudsmana, ne sme biti ni sada, a ni ubuduće, ni u redovnom, a ni u vanrednom stanju, ničega što bi osobe sa invaliditetom lišavalo garantovanih prava i narušavalo njihovo ljudsko dostojanstvo.\nprevious Pacijenti iz opština Temerin, Titel i Srbobran snimaju pluća u Žablju\nnext Vlada danas: Ugostitelji do 17 sati i "katanac" vikendom


Fejt posetio Centralnu izbornu komisiju\nCentralnu izbornu komisiju juče je posetio Međunarodni civilni predstavnik Piter Fejt.\nFejt je nakon sastanka sa članovima CIK-a novinarima preneo tri poruke. ’Imam tri poruke. Prvo, da ovi izbori treba da se održe u skladu sa međunarodnim standardima, jer je to važno za reputaciju Kosova u međunarodnoj zajednici. ’Kao drugo, Fejt je istakao da će EU predstojeće preveremene izbore pomoći i njih monitorisati zajedno sa, kako se izrazio, američkim partnerima, a da će KFOR i EULEKS obezbediti siguran ambijent za održavanje izbora. On je takođe kazao da se očekuje dobar rezultat svih učesnika izbora, uključujući i pripadnike srpske zajednice. Kao treće, on je apelovao na sve političke lidere da poštuju zakone i obezbede da se izbori održe u slobodnom ambijentu. Predsednica Centralne izborne komisije, Valjdete Daka, je istakla da će izborna komisija biti tehnički spremna da organizuje i implementira ove izbore i dodala da će predizborna kampanja trajati deset dana.\n28.09.2021 Gradonačelnici sa severa odbili ponudu Kfor-a da zameni specijalne jedinice (455)


MOKRA GORA najbolje turističko selo sveta (FOTO) – Plodna Zemlja\nMokra Gora Foto: Velimir Ilić\nMokra Gora proglašena za najbolje turističko selo sveta (Best Tourism Villages by UNWTO), odlučila je Generalna skupštine Svetske turističke organizacije Ujedinjenih nacija (UNWTO) 1. decembra.\nNa zasedanju UNWTO u Madridu Mokra Gora je izabrana među 170 kanadidata iz 75 zemalja sveta, saopštila je Turistička organizacija Srbije, navodeći ocene UNWTO.\nFoto: Velimir Ilić\n“Sa zadovoljstvom vam čestitam na ovom značajnom dostignuću, koje odaje priznanje Mokroj Gori, kulturnom i prirodnom bogatstvu i njenoj posvećenost u održivosti ta svoja tri stuba. Mokra Gora je izabrana među više od 170 prijavljenih iz 75 zemalja, što je jasna demonstracija njenih izuzetnih vrednosti i delovanja u razvoju seoskog turizma”, poručio je predsednik Svetske turističke organizacije Zurab Pololikašvili u pismu upućenom turističkoj zajednici Mokre Gore.\n“Verujem da će ovo svetski značajno priznanje doprineti da turizam postane pokretač ruralnog razvoja i blagostanja, unapređenjem uloge turizma u vrednovanju i očuvanju mokrogorske zajednice zajedno sa očuvanjem prirodnih, kulturnih vrednosti i raznolikosti”, istakao je Pololikašvili.\nBaka Slava i unuk Staša\nBiti izabran za najbolje turističko selo sveta je vrhunski uspeh sela Mokra Gora, Turističke organizacije Užice, grada Užica i Republike Srbije, ocenjeno je u saopštenju TOS.\nMokra Gora sa turističkom prugom Šarganska osmica, hotelskim kompleskom Drvengrad, skijalištem Iver, brojnim prirodnim lepotama i izvorima lekovite vode, pešačkim stazama i sve bogatijom ponudom privatnog smeštaja u poslednje dve decenije postala je desetinacija koju godišnje poseti više od 200.000 ljudi.\nTagoviMokra Gora Turistička organizacija Srbije Turističko selo UNWTO


RTCG - Radio Televizija Crne Gore - Nacionalni javni servis :: Kulturna galaksija :: Klasičnom i elektronskom muzikom do srca publike / print=true\nCRNOGORSKI ORKESTAR MLADIH 16. 02. 2020. 08:08 >> 08:06 0\nCRNOGORSKI ORKESTAR MLADIH\nKlasičnom i elektronskom muzikom do srca publike\nObrazovani, talentovani i ambiciozni muzičari okupljeni u petnaestočlani “Crnogorski orkestar mladih” (COM) pored savremenih muzičkih djela, svojoj publici predstavljaju stara i nova djela crnogorskih kompozitora. Znanje i iskustvo u muzici nadogradili su van Crne Gore, a plan im je da privuku mlađe generacije u koncertne sale.\nCOM je nastao 2018, a osnovalo ga je Udruženje mladih umjetnika Crne Gore. Nakon uspješne godine, u septembru 2019. “Crnogorski orkestar mladih” postao je predstavnik Crne Gore u “Evropskoj orkestarskoj federaciji”.\nMladi orkestar polako pronalazi put do najfinije publike, zato će u njihovoj muzici uživati građani Bijelog Polja na koncertu koji će se održati 20. februara, kao i Cetinjani, 21. februara. Crnogorska publika imaće priliku da bliže upozna ovaj mladi orkestar i kroz audio-vizuelni prikaz kompozicije “Nokturno za solo violinu, orkestar i elektroniku” crnogorskog kompozitora Milivoja Pićurića.\nSpot će biti snimljen tokom februara, a kako kaže Pićurič, karakteristično je to što ćemo imati priliku da čujemo savremenu crnogorsku kompoziciju sa elektronskim zvukom.\n”Početna ideja bila je da se za Crnogorski orkestar mladih napiše kompozicija za gudače i elektroniku. Tokom rada, pojavio se muzički materijal koji zahtijevao da bude posvećen solo dionici. Atmosfera, ambijent i boje u "Nokturnu" stvaraju zvučnu sliku koja u sebi nosi nešto od karakteristika ove stare muzičke forme. Jedan broj mladih izvođača prvi put učestvuje u izvođenju muzike napisane savremenijim jezikom uz korišćenje elektronike”, kaže za Portal RTCG Pićurić.\nOrkestar čine muzičari koji su većinom svoju karijeru počeli van Crne Gore.\n“U svom punom standardnom sastavu, “Crnogorski orkestar mladih” broji 15 članova od kojih su svi započeli svoju muzičku karijeru u inostranstvu. Prvenstvena zamisao je okupljanje grupe ljudi oko tri ključne ideje: predstavljanje savremene muzičke literature, produkcija djela mladih crnogorskih kompozitora i promocija mladih solista. Tokom dvije godine postojanja COM je predstavio pet mladih solista i izveo dvije premijere domaće savremene muzičke literature”, kaže violinista Igor Pejović.\nRepertoar orkestra pored poznatih dijela klasične literature, čine savremena umjetnička muzika domaćih i stranih kompozitora kao i spoj drame i klasične muzike.\n“Sa akcentom na promociju savremene umjetničke muzike, kao najvažnijim segmentom kulturnog identiteta, Crnogorski orkestar mladih prvenstveno želi da privuče mlađe generacije u koncertne sale”, kaže Pejović.\nPejović se nada da će muzika koju sada stvaraju mladi umjetnici biti vrijedna zaostavština za buduće generacije.\n“Kao što nam je danas u tumačenju našeg identiteta od velikog značaja svako kulturno-istorijsko djelo stare Crne Gore, tako vjerujem da će se u nekom budućem vremenu ljudi sa velikim interesovanjem osvrnuti na današnja djela savremene (muzičke) literature”, kazao je Pejović za Portal RTCG.\nCrnogorski orkestar mladih do sada je svoje umijeće predstavio na manifestacijama kao što su: Evropski dani kulturne baštine, Festival mladih umjetnika 19, Humanitarni Gala Koncert, multimedijalna izložba “Eros, krv i svetost”, i drugim značajnim muzičkim događajima.